Pajenn:Dizanv - Ar c’henta Miz Mari, 1868.djvu/62 - Wikimammenn\nPajenn:Dizanv - Ar c’henta Miz Mari, 1868.djvu/62\ngant ar Verc’hez Vari ; rac e vrassa joa eo beza gant an dud. Mes siouaz ! O veza ma vezan, evel pa ve guell ganeen beza, gant tud a zo nebeud a vad enno, gant labourou pe tregassou nebeud a zantelez enno ; gant meur a c’hoantegez treuz, penaos e veen souezed ne ve ket Doue ganeen, e collfen va foan, ac e couezfen e meur a bec’hed !\nBenniged ôc’h dreist an oll gragez, a lavaras ive an Eal d’ar Verc’hez. Benniged, clevet an ano-ze gant Doue, beza galved evelse gant Doue, ha neket eno beza euruz dreist an oll ? An euruzdet-se a zo mired evit ar Zent a-benn an deiz diveza ; rac en deiz-se, d’ar re a vezo da vont d’ar Baradoz e vezo lavared :\nAdtapet diwar « https://br.wikisource.org/w/index.php?title=Pajenn:Dizanv_-_Ar_c’henta_Miz_Mari,_1868.djvu/62&oldid=124763 »


Iañ kantved - Wikipedia\n../.. | Eil kantved kt JK | Iañ kantved kt JK | Iañ kantved | Eil kantved | IIIe kantved | ../..\nBloavezhioù 0 | Bloavezhioù 10 | Bloavezhioù 20 | Bloavezhioù 30 | Bloavezhioù 40\nBloavezhioù 50 | Bloavezhioù 60 | Bloavezhioù 70 | Bloavezhioù 80 | Bloavezhioù 90\nKregiñ a ra ar c’hantved Iañ d'ar 1añ Genver 1 hag e echu d'an 31 Kerzu 100.\n1.4 Azia Greiz\n1.5 Gevret Azia\n1.10 Reter-nesañ hag ar bed arab\nMont a ra poblañs Roma en tu all d'ar milion a dud.\nTreuztiriadegoù bras er bed a-bezh.\nNeriñ a ra ar sektennoù undouegezhour a c’hortoz pe a embann eo degouezhet ar Mesiaz. Anavazout a reer 42 anezho da nebeutañ.\nSkrivañ a ra feizidi ar C’hrist an avieloù.\nTreuztiriadegoù ar pobloù Bantou.\nEn Etiopia, betek treuzoù an oadvezh kristen, ez implijer reizhiadoù skrivañ kensonennek-rik sabeek pe mineek kreisteiz Arabia o tont eus al lizherenneg fenikek evit skrivañ engravadurioù war vein. Goude e emdro ar skritur betek an IIIe kantved war-du lizherennoù-red ma stager arouezennoù bihan evit merkañ ar vogalennoù. Emdreiñ a ra ar yezh eus he zu ivez ha graet e vo Gez eus an doare-skrivañ-se diwar anv an Agezaded, unan eus ar pobloù pennañ staliet en Etiopia.\nPoblet eo Enez Madagaskar gant Pigmeed deuet eus Afrika (ar Vazimbaed kevrinus). Dilestret o defe Indoneziz war an enez e-tro deroù an oadvezh kristen goude bezañ hedet aod reter Afrika. Er mare-se e vefe bet degaset ganto plant dianav war an enez betek neuze, evel an ignam, ar bananez hag ar C’hraoñ-kokoz.\nPeuraloubiñ a ra ar Romaned bro ar C’haramaed (Djerma) e-tro deroù ar Iañ kantved.\nTreuztiriadegoù ar pobloù Arawak war-du an Antilhez (Mor Karib).\nSevenadur an Ipioutak e kornôg Alaska (1-900). Mont a ra da get implij ar prierezh, ar c’hleuzeurioù, ar plakennoù-maen hag ar rikoù hemolc’hiñ ar balumed. Treuztiriadegoù mareadek etre argoad (goañv) hag arvor ar meurvor Atlantel (hañv) evit chaseal bronneged mor bihan.\nSevenadur Inuited ar meurvor Habask e su Alaska (1-1600). Ostilhoù war blakennoù maen, bazalt hag eskern. Kleuzeurioù eoul e maen. Hemolc’h ar bronneged mor ha pesketa (eoged).\nPrantad ar Farderien paneroù II e mervent Norzhamerika (1-500). Kêriadennoù a stroll betek unnek ti kelc’hiek, sanket al leur anezho un tammig, savet war lein tornaodoù a-us d'ar plaenennoù stêr ma c’hounezer maiz. Dastumet e vez c’hoazh an darn vrasañ eus ar plant magus.\nDont a ra war wel sevenadurioù kemplezh war aod hanternoz ar meurvor Habask ; artizanelezh war goad.\nMestr eo ar Voched, brudet evit o labour war an aour hag ar prierezh, war norzh arvor Perou.\n9 : Goude da Wang Mang kemer ar galloud, e sav emsavadegoù da-heul an cheñchamantoù degaset er vro.\n25 : Distro an Haned en o c’harg dre un diskennad eus an tiegezh Liu, GuangWu di.\n42 ha 43 : Moustret eo emsavadeg ar C’hoarezed Trung gant ar jeneral Ma Yuan.\nKas a ra ar marc’hadour makedonat Maes Titianos e gannaded war-eeun eus Siria war-du Sina dre hent an Tarim.\nTeñzor Begram, Kapisa gozh en (Afghanistan) war Hent ar seiz (Iañ-IVe), dizoloet e 1938 e div sanailh bet mogeriet : lakennoù Sina, plakennoù ivor, delwennoù hag irc’hier eus India, listri alabastr, delwennoù arem, pezhioù gwer ha pouezioù eus menteloù roman eus an diazad kreizdouarel.\nE Kambodja eus ar Iañ d'ar VIvet kantved e astenn ar Funan, ur rouantelezh indianekaet diazezet war delta ha red kreiz ar Mekong, he beli war su Indezsina dre he galloud milourel hag armerzhel. Darempredoù politikel ha sevenadurel zo etrezi, Sina hag India.\nKreizenn voudaek Peitkhano, e kreiz Birmania (eus ar Iañ d'ar Vvet kantved). En em astenn a ra kêr war 800 ha, kelc’hiet eo gant ur vogeriad vrikennoù poazh zo teir dor enni. Kavet ez eus bet eno dilerc’hioù ouzhpenn 100 danframm brikennoù : bezioù e jarloù, savadurioù brikennek implijet evit ar velestradurezh, ar relijion pe al lidoù, manati heñvel ouzh re su India, gronnet gant daou stoupa. E bambouz pe koad eo savet an darn vrasañ eus an tiez annez.\nMojenn javanat Aji Saka : ur priñs deuet eus India a zesk ar skritur da bobl Java, un tamm steredoniezh hag ar gronologiezh.\nTreuztiriadegoù ar pobloù Kushan (Kusãnã) adal Azia Greiz. Mestr int war ar Gandhãra hag ar Pañjãb hag aloubiñ a reont traoñienn ar Ganga betek Pãtaliputra.\nStaliañ a ra an Andhraed (tierniezh Sãtavahãna) o galloud e norzh an Dekkan e-tro Pratisthãna (Paithãn).\nSavidigezh ar rouantelezh c’halloudek Kola e penn pellañ su an tiriad.\nTreuztiriadegoù pobloù India war-du gevred Azia hag Indonezia, ha krouidigezh rouantelezhioù indezat en Indezsina hag e Malaysia. 20 000 a dud o dije divroet eus Kalinga betek Java.\nReizhiadoù doura astennidik e Sri Lanka.\nSavidigezh ar Purâna (Iañ kantved-Vvet kantved).\nKregiñ a ra ar Romaned d'en em staliañ e Su Enez Preden.\nDeroù aloubidigezh Arvorig gant ar Romaned.\nEmsavadeg Jude a-enep an alouber roman. Aloubet eo Jeruzalem gant al lejionoù roman. Dismantret ha preizhet eo ar gêr ha distrujet eo an Templ. Kroazstaget eo miliadoù a Yuzevien.\nEmsavadeg e Galia (Vindex) hag e Jude.\nDelwennoù koad lakaet da ouestl e mammennoù ar Saena. Gwisket int gant kapenn dibar ar C'halianed pe gant an dro-c'houzoug hengounel. Talvezout a ra eien ar Saena hag ar Chamalières da santual ma lakaer kantadoù a ouestloù kizellet e koad, bravigoù, pezhioù moneiz, koshoc’h eget an aloubidigezh roman peurliesañ. Derc’hel a ra ar pobloù galian-ha-roman d'ul lid a sav da oadvezh an arem (an Tena).\nSujañ a ra ar Chated, staliet en Hessen ar Cherusked e dibenn ar c’hantved.\nOadvezh an houarn roman e Skandinavia (1-400). Divroañ a ra war-du ar su pobladoù germanek evel ar Gimbred (Kimbri) en Himmerland (Danmark) hag an Deutoned (Teutones, deuet eus Thy e Danmark). En em staliañ a ra an Daned, deuet eus su Sveden e Danmark e-pad oadvezh an houarn roman.\nSkoulmañ a ra Skandinaviz, dre veur a hanterour, liammoù kenwerzhel troc’h-didroc’h gant bed ar Romaned (traezoù a orin roman e bezioù). Eskemm a reer ivez sklaved (merc’hed ha paotred) ha lêr. Moarvat ez eus bet c’hoariet ur roll hanterour pouezus gant Friziz dre ar Roen met hentoù all zo posupl ivez dre an Danav, Bohemia (Markomaned) pe adal Gotland dre an Elba, an Oder pe ar Vistul. Un hent a gas d'ar Mor Du dija, dre ar stêrioù hag al lennoù rusian.\nEn em staliañ a ra Finniz Estonia e su Finland.\nBered Krankmårtenkögen e Laponia Greiz (1-200). Bezioù korfoù losket merket gant steudadoù mein tric’hornek. Aspadennoù aberzhioù loened.\nHervez Jordanes, istorour got eus ar VIvet kantved, e treuz ar C’hoted, genidik eus Sveden, ar Mor Baltel evit en em staliañ war c’hlannoù ar Vistul. En IIIe kantved e tivroont war-du ar su hag adkavet e vezont e genoù an Danav war vord ar Mor Du.\nMenegiñ a ra Plinius an Henañ pobl ar Weneted zo staliet war ribloù ar Vistul betek « pleg-mor ar Weneted » (mor Baltel). Tacitus ne oar ket re ha ret eo o renkañ e-touez ar C’hermaned pe ar Sarmated, rak tennañ a ra o boazioù d'an div bobl-mañ.\nGouzout a ra Plinius an Henañ (23-79) eus hent ar goularz a ya eus Carnutum war an Danav betek ar Mor Baltel. Kontañ a ra e kasas Neron ur marc’heg roman da « bro ar goularz » hag e teuas hemañ en-dro da Roma.\nTierniezh ar Flavianed (69 / 96).\nTreuztiriadegoù ar pobloù polinezian a-dreuz Oseania.\nReter-nesañ hag ar bed arabAozañ\nSellet a reer e penn-kentañ ouzh ar Gristeniezh evel ouzh ur sektenn yuzev kaset war-raok gant diskibled veur. En em ledañ a ra fonnus e-touez ar yuzevien helenekaet a selle ouzh Jezus Krist evel ouzh ar salver (Yeshua en hebraeg), ar Mesiaz, gortozet ha kemennet gant an diouganoù. Koulskoude e teu a-benn ar relijion nevez-se da wriziennañ kalz kreñvoc’h en-dro da Roma ha da Europa eget e Judea hec’h-unan ma oa ar yuzevegezh ur relijion undoueel kozh-kozh zo arsavet kreñv a-enep d'ar relijion nevez evit derc’hel d'ar gizioù hengounel.\nEr Iañ kantved ez a tud a orin gresian d'ober an darn vrasañ eus poblañs Judea; yuzevien eo an drederenn anezhi hag un nebeud Arabed ha Nabateed zo ivez.\nE-kerzh ar c’hantved e teu an traoù da stegnañ da vat ; despoted zo eus gouarnourien Judea ha kas a reont ar Yuzevien d'en em sevel. Yuzevien trelatet, ar Zeloted a grog gant un emsavadeg feuls. Friket int e 70 gant an Impalaer Vespasian ha goude gant e vab Titus. Adpreizhet eo Jeruzalem ha distrujet an Templ en-dro. E 74 e rank Kreñvlec’h Masada kodianañ; fin zo d'an emsavadeg.\nNeron (Antiom, 37 - Roma, 68), impalaer roman (54 - 68).\nAdtapet diwar « https://br.wikipedia.org/w/index.php?title=Iañ_kantved&oldid=1942260 »\nKemm diwezhañ d'an 13 C'hwe 2022 da 09:21


Oued - Wikipedia\nOued a dalvez « stêr » en arabeg (وادي distaget wādī en arabeg lennegel). An oued a zo ur red dour a gaver e Norzhafrika hag e-barzh ar rannvroioù dezerzhel. Ur red dour direizh eo. Kavet e vez dreist-holl er ranndirioù endoreizm An oued a kemer e vammenn-dour a-drugarez d'ar glaveier kreñv, met ral en Afrika. An ouedoù a vez alies a-sec'h met gallout a reont ivez bezañ leun a dour betek dic'hlanniñ diouzh an naoz. Ar Medjerda eo oued brasañ Afrika an Norzh.\nOued en Aljeria. E-kreiz ar skeudenn, al lodenn louet sklaer eo naoz an oued. Kreskiñ a ra ar glazur war ar ribloù hag ivez e-kreiz an naoz.\n↑ Endoreizm: An endoreizm a zo un termen hydrologiezh hag a arouez ar rannvroioù gant redoù-dour n'eont ket betek ar mor, abalamour d'an douar plat-tre. Tout ar pezh a c'hell bezañ glaveier hag a erru e-barzh ar redoù-dour-se ned a kuit nemet dre aezhenniñ.\nAdtapet diwar « https://br.wikipedia.org/w/index.php?title=Oued&oldid=1614969 »\nKemmoù diwezhañ degaset d'ar bajenn-mañ d'an 24 Gen 2015, da 12:50.


Pajenn:Marigo - Buez ar Saent.djvu/219 - Wikimammenn\nPajenn:Marigo - Buez ar Saent.djvu/219\nSantes Catell a Sueed.\namser, o pidi var beziou ar Verzerien, o visita ar beaurien hac o pratica an euvrou a garantez : ouspen-ze e yune bemdez hac e ree Oræsoun epad a bedir heur bep-deiz ; he antretien gant he vam santel a voa ordinal var Passion hor Salver ; ha, pa zeue da gontempli ar Myster bras-se, he c’halon a vige quen tenereet ma scuille ur mor a zaëlou.\nGoude ar maro eus he mam , o veza distra da Sueed, en em lequeas en ur Gouent a Verc’het santel, pere o velet he humilite hac he fervor a reas quement ma teuzont d’e c’hontraign da guemeret ar garg a Superiores. Neuse e roas dezo Reglen Sant Salver, pehini e devoa pratiquet e Rom gant he mam ; ha Doue a roas ur Venediction aboundant d’an Urz nevez-se.\nErfin, o santout he nerz o timinui, e aznavezas e tostee he heur. Pemp bloaz var-nuguent a voa ma yee peurvuya bemdez da goes : e ober a reas c’hoas en he c’hlènvet diveza gant ur fervor nevez. Evel he c’hlènvet na bermete quet dezi receo ar Goumunion , e c’houlennas ar c’hraç ma vize digacet dirazi ar Sacramant adorabl ; ha, goude beza graet gant un devotion tenêr e presanç he Salver, actou a Feiz, a Esperanç, a Gontrition hac a garantez, e rentas dezàn he Ene, var dro at bloaz trizec cant ha pevar-uguent.\nSantes Brigitta e deus græt ur Santes eus he merc’h. Ur Vam devot pehini a ra exempl vad hac instructionou santel d’he bugale a zeu peurvuya d’o renta hènvel out-y. Er c’hontrol indevotion ar bugale a so an heritaich a les dezo peurvuya o c’herent indevot.\nEil Reflexion. Pa zeuer da zimizy gant dispositionou santel en em gaver eürus er stad-se. Pebes countantamant, pebes peoc’h, pebes consolation n’e d’eus quet bet ar Santes-mâ gant ne fried !\nPetra so caus ma veler quement a voall dimiziou, nemet dre ma zeus neubeud a zimiziou santel ? Ne deus nemet ar vertuziou eus ar priedou a ell renta an dimiziou eürus.\nTrede Reflexion, Santes Catell a Sueed e deus cun-\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/219&oldid=134323 »


Degemer al lec’hienn > C’hoariva > Keloù > STAJ : Ren war Stalioù-C’hoariva gant Bernard Grosjean\nSTAJ : Ren war Stalioù-C’hoariva gant Bernard Grosjean\nKrouiñ ha sevel un abadenn c’hoariva gant pezhigoù-c’hoari tro dro d’un tem\nSadorn 06 ha Sul 07 a viz Ebrel 2019\nSal an Atalier e Lesneven\nDibar ar c’hrennskridoù pezhioù-c’hoari stumm berr evit diskoulmañ kudenn roll-testennoù ar stalioù-c’hoariva kement hag evit kinnig disoc’h al labour.\nGant an doare-se da labourat n’omp ket rediet d’ober evel pa ’vefe pal ar stal-c’hoariva sevel "un arvest war an ton bras". An dud o kemeret perzh a c’hell mont d’an daoulamm er pezh-c’hoari hag er jeu. Aes eo labourat diwar ar stummoù-berr-se kement ha treuskas anezho.\nE-kerzh ar staj e vo lakaet e pleustr an hentenn-se gant krennskridoù pezhioù-c’hoari diwar-benn an aotrouniezh. E-mod-se e c’hellimp kompren penaos kas da benn raktresoù pezhigoù-c’hoari. E brezhoneg hag e galleg ’vo kinniget ar skridoù. Yezh pe yezh a c’hello bezañ dibabet gant pep stajiad.ez. E-giz-se e c’hellimp gwelout penaos e c’hell pep yezh, pep muzik anezhi reiñ ul liv disheñvel d’ar c’hoari.


Impalaeriezh C'hall Kentañ - Wikipedia\n(Adkaset eus Impalaeriezh c'hall kentañ)\nAn impalaeriezh en he barr en Europa e 1812\n(e glas-teñval : Bro-C'hall ; e glas-sklaer :\nan tachennoù dindan Vro-C'hall)\nImpalaeriezh C'hall Kentañ er bed a-bezh\nAn Impalaeriezh c'hall kentañ pe Impalaeriezh gall Napoleon Iañ pe l'Empire Français eo ar renad a voe savet e Bro-C'hall gant Napoleone Buonaparte evit kemer lec'h ar Goñsuliezh. Kregiñ a reas d'an 18 a viz Mae 1804 (ur senatus-consulte a ra eus Napoleon Buonaparte « impalaer ar C'hallaoued ») ha diskaret e voe e 1814 (Dilez Napoleon Bonaparte ha dilec'h da enez Elba). Kemeret e voe e lec'h gant an Adaozadur kentañ, troc'het gant prantad ar C'hant-Devezh, eus an 20 a viz Meurzh d'an 22 a viz Even 1815.\nD'an 18 a viz Mae 1804, Napoleon a vez roet dezhañ an titl a impalaer ar C'hallaoued (L'Empereur des Français) gant ar Sened gall. Hollvouezhiadeg ar 6 a viz Du 1804 a gadarnaas savidigezh ar c'hentañ impalaeriezh. Napoleone Buonaparte a voe kurunet gant ar pab Pius VII en iliz-veur Intron-Varia Pariz, d'an 2 a viz Kerzu 1804.\nEmgann Austerlitz d'an 2 a viz Kerzu 1805.\nAdtapet diwar « https://br.wikipedia.org/w/index.php?title=Impalaeriezh_C%27hall_Kentañ&oldid=1892609 »\nKemmoù diwezhañ degaset d'ar bajenn-mañ d'an 20 Gen 2021, da 13:22.


Kaozeal:Ar brezhoneg hag ar post - Wikipedia\nKaozeal:Ar brezhoneg hag ar post\n1 Peseurt talvoudegezh d'ar pennad mañ?\n2 Disparti hervez ar yezh\n3 Neptuegezh/daveoù ar rann : Gallekadur an anvioù-lec'h e Breizh\n4 Daveoù ar rann : Kod post e Bro-C'hall hag e Breizh\n5 Daveenn / Sav-poent ar Post\n6 Levrennoù SaB\nPeseurt talvoudegezh d'ar pennad mañ?[kemmañ ar vammenn]\nSalut deoc'h tudoù, daoust ha peseurt talvoudegezh a zo gant ar pennad mañ? Daoust hag emañ a blas en un holloueziadur pe e kannadig "Ai'ta"? Daoust hag ez eus ur savpoent neptu gant ar pennad mañ? Daoust hag ez eo roll un holloueziadur reiñ "labour skol" d'e lennerien? Daoust hag ez eo pal ar WP ober goap (gant gwir abeg pe get) diouzh un embregerezh?\nEvidon me e vefe ar pennad mañ pe da adskrivañ penn da benn evit chom tost eus ar fedoù pe de nullañ. Petra soñj deoc'h?--LapinSpluj (kaozeal) 6 Gou 2016 da 11:58 (UTC)\nAdskriv. Bianchi-Bihan (kaozeal) 6 Gou 2016 da 13:53 (UTC)\nAes e vez adskrivañ hep mar ebet, en ur brezhoneg disi ne lâran ket !--Prieladkozh (kaozeal) 8 Gou 2016 da 13:50 (UTC)\nHa ma vez tennet rannoù hep goulenn ali an dud all e c'hallor adlakaat. Liesliv eo an "neptuegezh" meurbet karet. Bianchi-Bihan (kaozeal) 8 Gou 2016 da 15:45 (UTC)\nKiniget ho peus din adskrivañ ar pennad, ar pezh am eus graet. Disi n'eo ket ma labour, gouzout mat a ran, ha re a fazioù a vez graet ganin anat eo, met n'eo ket dre pizhmigañ e vo gwelloc'h an traoù. Laouen on da zeskiñ ar gentel pa vez roet mat (ha displeget ez eo benel ar ger kentel da skouer ;) ). Ma fell deoc'h adlakaat rannoù-zo n'eo ket ur gudenn din. Evidon-me n'o deux ket o flas ar rannoù tennet er pennad mañ, dre ma n'int na neptu na skrivet war un ton holloueziek, met ma ali me eo hepken. --LapinSpluj (kaozeal) 11 Gou 2016 da 08:24 (UTC)\nDisparti hervez ar yezh[kemmañ ar vammenn]\nTitl digomprenus. Disparti zo séparation, e galleg, hag er geriadurioù brezhonek. Mar deo eus discrimination ez eus c'hoant da gaozeal, koulz ober gant ar ger resis : droukziforc'hañ. Bianchi-Bihan (kaozeal) 9 Gou 2016 da 01:57 (UTC)\nE-barzh geriadur Favereau e vez kavet Disparti evit discrimination, met anatoc'h e kavan ar ger droukziforc'hañ. Cheñchet e vo titl ar rannbennad ganin. Trugarez deoc'h. --LapinSpluj (kaozeal) 11 Gou 2016 da 08:24 (UTC)\nDa gentañ-holl ez eo ret peurgompren kentañ ster ar ger gallek "discrimination" : LAROUSSE discrimination--86.214.177.4 11 Gou 2016 da 09:01 (UTC)\nMa zigarezit ma z'eo bet re bounner ma dorn evit diverkañ rannbennadoù zo. Setu amañ da heul ar rannbennadoù bet diverket ganin hag adlakkaet da c'houde gant Bianchi (trugarez dit) hag an abegoù, hervezon-me, ma rankfent bezañ cheñchet pe diverket.--LapinSpluj (kaozeal) 11 Gou 2016 da 11:27 (UTC)\nNeptuegezh/daveoù ar rann : Gallekadur an anvioù-lec'h e Breizh[kemmañ ar vammenn]\nEvidon-me n'eo ket neptu ar tennad mañ : Dre ma ne fell d'ar velestradurezh-se anavezout nemet ar yezh ofisiel n'he deus ket kalz a zoujañs ouzh ar brezhoneg dre-vras, ne vern pegen tomm ouzh o yezh e c'hall an nebeud brezhonegerien a labour enni bezañ a-hend-all. N'eo ket techet da zegemer ar chomlec'hioù skrivet e brezhoneg eta, ha ne zegemere nemet ar stummoù gallek betek ar bloavezhioù 1970, pa grogas an emsaverien yaouank da implij ar brezhoneg dre skrid.\n1/ Hervez piv pe pesaort aozadur anavezet? Hervez peseurt daveoù?\n2/ Daoust hag ez eus bet kemeret gant ar Post divizoù politikel à ratozh evit berzhiañ ar brezhoneg, eus an diviz betek diwall e vefe lakaet e pleustr en un doare unvan e pep ti-post e Breizh?\nMa vez gwir e vank da nebeutañ daveoù. Ha n'eo ket diouer a zoujañs d'ar stourmerien lavaret kement-mañ. Neptu e rank ar pennadoù chom, pa vefemp a-du pe get gant ar stourmerien a zo kaoz er pennad.--LapinSpluj (kaozeal) 11 Gou 2016 da 11:27 (UTC)\nDre ma ne fell d'ar velestradurezh-se anavezout nemet ar yezh ofisiel n'he deus ket kalz a zoujañs ouzh ar brezhoneg dre-vras,... Pe eo gwir pe n'eo ket. Lakaomp ne vefe ket gwir : anavezet eo ar brezhoneg gant ar velestradurezh c'hall neuze? Abaoe pegoulz? Doujañ ouzh ar brezhoneg a ra ar post? Penaos? Ouzh gwirioù yezhel ar vrezhonegerien? Dre beseurt skridoù ofisiel ? Ma ne gaver skrid ebet eo ret krediñ n'eo ket anavezet. Lavarout n'eo ket prouet zo un doare da sonjal iskis. N'ouzon ket abaoe pegoulz e tarempredez ar stad c'hall, met setu petra a c'haller merzout : un ideologiezh c'hall zo, hag hervezi n'eus nemet ur yezh er stad c'hall, frankiz zo da bep keodedour gall da gomz galleg. An hini a fell dezhañ ober gant ar brezhoneg en deus frankiz ivez, gant ma ne vo ket implijet er vuhez publik, a zo tachenn ar galleg penn-da-benn.\nLenn mat : n'eo ket merket neblec'h eo berzet ar brezhoneg. Droukveskañ a rez berzet eo ha n'eo ket aotreet. E bro ar frankiz e c'hallez implij ar brezhoneg kement ha ma kari : sell mat petra a c'hoarvezo dit neuze. 82.127.91.29 11 Gou 2016 da 17:00 (UTC)\nDa ali an hini eo, ha n'em eus kudenn ebet gant da ali (hag a-du emaon kentoc'h ganit war politikerezh ar post). Met da ali te, pe ma ali me ivez n'int ket un dave. Pa vez skrivet seurt traoù e vez ret liammañ gant un dave. Un dave hag a rank bezañ maez ar wiki hag a rank bezañ foran hag anavezet. Ar pezh a zo skrivet amañ a zo ar pezh a vez graet war ar WP galleg travaux inédits. Ne dalvez ket n'ez eo ket gwirion, met talvezout a ra n'eo ket prest c'hoaz da gaout e blas en holloueziadur, hag a zo e fal stadan fedoù a zo tu gwiriañ dre zaveoù. Setu, adarre, pelec'h emañ an daveoù? Ma vez daveoù ez eo ret o ouzhpennañ, ma ne vez ket, n'eo ket danvez holloueziek. --LapinSpluj (kaozeal) 12 Gou 2016 da 08:25 (UTC).\nUr bern "travayux inédits zo dre amañ neuze hervez da sonj. Moarvat emaout o vont da dremen da amzer o skarzhañ an tri c'hard eus pennadoù ar wikipedia-mañ. Krog gant ar re nevez savet er sizhun-mañ neuze. 82.127.91.29 12 Gou 2016 da 17:02 (UTC)\nN'eo ket "hervez ma sonj" met "hervez reolennoù ar WP" an hini eo. Ha n'eo ket "skarzhañ" met "klask gwellaat". Setu, adarre e savin ar goulenn : daoust ha daveoù a zo evit harpañ an tennad mañ pe daoust hag ez eo un ali hepken. Hag adarre, un ali a c'hell bezañ gwir, met n'eo ket danvez holloueziek. --LapinSpluj (kaozeal) 13 Gou 2016 da 08:52 (UTC)\nDaveoù ar rann : Kod post e Bro-C'hall hag e Breizh[kemmañ ar vammenn]\nEvidon-me e vank daveoù en tennad mañ : Peogwir e veze lavaret e oa ar c'hod a gonte e krogas un toullad brezhonegerien d'ober gant anvioù kumunioù, ha re ar straedoù kement hag ober, e brezhoneg. Hag ar goumananterien yaouank da c'houlenn digant ar c'helaouennoù brezhonek ober kemend-all. Alies ne veze kudenn ebet, a-wechoù e vije traoù souezhus : lizhiri kaset da vale bro ur pennad a-raok kavout o hent, hag ul lizher kaset eus Barcelona da Vreizh zo bet tremenet dre vBelize zoken.\n2/ Daoust hag ez eo pouezhus a-walc'h a-benn bezañ meneget er WP?\n3/ Piv? Pelec'h? Pegoulz? Hervez piv?\n4/ Piv a glaske gallekaat? Penaos? Pegoulz? Hervez piv?\n5/ Daoust hag ez eo labour un nebeut implijidi re reut o spered hag intampius pe ur reolenn divizet splann ha lakaet e pleustr en un doare hollek gant ar velestradurezh? --LapinSpluj (kaozeal) 11 Gou 2016 da 11:27 (UTC)\nMat e vefe dit koumanantiñ d'ur gelaouenn vrezhonek ur wech, evit gwelout.\nUl lizher ha n'erru ket, ma fell dit klemm, eo enep d'ar post e klemmi. Ma fell d'ar post ober un enklask diabarzh, diwar-benn piv a ra pe ne raket, n'eo ket da afer.Tud ar post dre vras , traoñ ha krec'h, a oar ober ar c'hemm etre ar yezh republikan nemeti aotreet er vuhez publik, hag ar brezhoneg a c'hallez implij ez puhez prevez. 82.127.91.29 11 Gou 2016 da 17:11 (UTC)\nLiamm ebet gant an tabut. Un holloueziadur eo amañ, ret eo lakaat daveoù evit harpañ seurt asuradennoù. E mod all n'eo nemet un ali ha labour diembann, ar pezh n'eo ket danvez holloueziek. Daoust ma c'hell bezañ gwir. Ma lavaran dit te e nijo ar moc'h a benn 2154, marteze ez eo gwir, marteze n'ez eo ket. Hep dave n'eo ket ur fed holloueziek met un ali nemetken. --LapinSpluj (kaozeal) 12 Gou 2016 da 08:32 (UTC)\nN'eo ket mat meskañ an tremened (ha fedoù anavezet en istor ar vro), ha da vartezeadennoù-te (un tamm diasur) diwar-benn moc'h an amzer da zont. 82.127.91.29 12 Gou 2016 da 17:10 (UTC)\nMa vez "fedoù anavezet en istor ar vro", roit neuze ho taveoù mar plij ganeoc'h. Perak e chomit hep respont ouzh ar goulenn se? --LapinSpluj (kaozeal) 13 Gou 2016 da 12:20 (UTC)\nIskisat emzalc'h !... "Kudenn ebet. Din me e oa da chom hep bouetañ ar roñfl. Desket eo bet ar c'hentel ganin. Trugarez deoc'h evit ar c'hempenn. --LapinSpluj (kaozeal) 28 Ebr 2016 da 14:51 (UTC)"--Prieladkozh (kaozeal) 13 Gou 2016 da 12:33 (UTC)\nN'ez eo ket ur respont d'ar goulenn orin. Seblantout a rae aes din ar goulenn koulskoude.--LapinSpluj (kaozeal) 13 Gou 2016 da 13:19 (UTC)\nHa koulskoude me a gave din em boa komprenet, n'eus ket pell amzer, ne faote ket deoc'h "bouetañ ar roñfl" ; n'eo ket gwir ken 'ta ? Pe marteze ur skouer vat eus "Grit 'pezh a skrivan, 'pezh a ran ne lâran ket !" ?... :-)--Prieladkozh (kaozeal) 13 Gou 2016 da 13:30 (UTC)\nN'on ket an hini a lak an tabud da badout. Ur goulenn sklaer am eus savet ouzh ar re a soñj dezho ez eo fedoù hag a zo stadet er pennad, o c'houlenn dezho ganto lakaat daveoù ma vez eus oute anezho pe asantiñ tennañ ar frazennoù hag a sav tabud warne. Emaon atav o c'hortoz ur respont war ar goulenn-se. Pik achu. --LapinSpluj (kaozeal) 13 Gou 2016 da 14:02 (UTC)\nUr wech ouzhpenn, it da lenn termenadur resis ar ger "tabut" en ur geriadur bennak, mar plij ganeoc'h. Lârit din, mar plij : mar komprenan mat an traoù, emaoc'h o vont da glask reizhañ an holl bennadoù ha ne gaver daveen ebet enne pa oant bet savet neuze ? Se an hini eo ?--Prieladkozh (kaozeal) 13 Gou 2016 da 14:26 (UTC)\nAdarre, respont ebet ouzh ar c'houlenn/goulenn nemeti/nemetañ a zo un talvoud breutaat warni/warnañ evit lakaat an traoù da vont war-raok. Emaoc'h o kunujenniñ stumm ar pezh a lâran evit chom hep respont war an danvez! M'ho peus traoù da lavaret/rebech din e c'hellot mont war ma bajenn/fajenn implijer. Amañ n'eo ket al lec'h d'en ober, met al lec'h da ziviz ma vez ret reiñ daveoù pa vez stadet fedoù a zo breut warno.--LapinSpluj (kaozeal) 13 Gou 2016 da 14:39 (UTC)\nNe gav ket din e oa ouzhin-me e oa bet savet ho koulenn. "kunujeniñ" ! "kunujeniñ" ? atav an hevelep kanaouenn. "[...], met al lec'h da ziviz ma vez ret reiñ daveoù pa vez stadet fedoù a zo breut warno." : se zo kaoz em eus goulennet ouzhoc'h "[...] : mar komprenan mat an traoù, emaoc'h o vont da glask reizhañ an holl bennadoù ha ne gaver daveen ebet enne pa oant bet savet neuze ?" ha n'ho peus ket respontet ivez... :-)--Prieladkozh (kaozeal) 13 Gou 2016 da 15:05 (UTC)\nAli an holl dud dedennet a zo mat da gaout. Ma vefe an holl o sonjal n'on nemet un torr-revr gant ma daveoù ez in da dremen ma amzer vak e lec'h all. Brav e vefe ouzhpennañ daveoù en holl pennadoù a vank daveoù enno, met labour ur vuhez a bezh e vefe m'eus aon. Dre zegouez on erruet war ar pennad mañ. An ton hag an diouer a neptuegezh a zo kaoz am eus sonjet e vefe mat chench ar pennad-se muioc'h evit pennadoù all a zodiouer a zaveoù enno met neptuoc'h o skridoù. Ha dre se klask daveoù evit an tammoù outan ha n'int ket (hervezon da nebeutañ) neptu. --LapinSpluj (kaozeal) 13 Gou 2016 da 15:16 (UTC)\nArabat deoc'h kontañ bidennoù : n'oc'h ket "erruet war ar pennad-mañ dre zegouezh" tamm ebet. Ha dre zegouezh ivez, evel-just, ez eo deuet an implijer Alan J. Roxx da vouskanañ an hevelep sonenn war ho lerc'h ? Paouezit d'ober genaoueien ganimp, mar plij. Deuet oc'h evit klask laou e penn an implijer Bianchi-Bihan ha netra ken all ! Dre m'emaoc'h ken strizh war an daveoù kousto pe gousto perak n'afec'h ket 'ta d'ober un tamm kempenn d'an darn vrasañ eus ar pennadoù bet savet gant an implijer Gouerouz betek miz Eost 2013 : ur sapre pezh mell labour kaset da benn gantañ, gwir eo, met savet hep degas dave ebet peurliesañ. Amañ e vefe an neptuegezh wirion, sur ha n'eo ket marteze. "[...], met labour ur vuhez a-bezh e vefe 'm eus aon." emezit-hu ? tamm ebet, doujañs ha karantez ouzh ar brezhoneg, ken aes ha tra. Ar pezh a zo bet ankouaet ganeoc'h...--Prieladkozh (kaozeal) 20 Gou 2016 da 12:53 (UTC)\nMar plij ganeoc'h, paouezit ta da sonjal e sonj pe e ra an holl evel ma rit c'hwi. Degouezet on war ar bajenn mañ dre zegouez, ar wirionez rik ez eo, pa oa bet chenchet nebeut zo war lec'h darvoud Douarnenez, ha sebezet on bet gant ton ar pennad, hag a oa gwasoc'h evit roll-tamall prosezioù an inkizision. N'em oa kudenn ebet gant Bianchi Bian kent bezañ kroget da vreutaat amañ. Ha n'em eus kudenn ebet gantañ c'hoazh estreget bezañ eus alioù dishenvel war daveoù ha neptuegezh ar pennad-mañ. Un implijer oberiant-tre a seblant bezañ ha gwell ha se evit ar Wikipedia brezhoneg, pa weler an niver a bennadoù skrivet gantañ. Ma vez cheu etrezan ha tud all, kredit mat n'em eus tamm perzh ebet e kement-mañ. Hag adarre e lavarin n'ez eo ket amañ "Wikipedia an emsav" met "Wikipedia" end-eeun. Savpoent en emsav pe ar stourmerien a zo mat ha pouezus da gaout, met hep o lakaat da savpoent nemeto. "Karout ar yezh", setu amañ un arguzenn a feson. Lavarit din 'ta, penaos e vez "muzuliet" ganeoc'h? Dedennet bras on gant kement-mañ! A galon memestra. --LapinSpluj (kaozeal) 20 Gou 2016 da 14:00 (UTC)\nII. A. (db an dud) 1. Tud a glask touellañ ar re all.\nGeriadur Brezhoneg an Here, 2001, pajenn 826b.--Prieladkozh (kaozeal) 20 Gou 2016 da 14:19 (UTC)\nDaveenn / Sav-poent ar Post[kemmañ ar vammenn]\nDre ma ne fell d'ar velestradurezh-se anavezout nemet ar yezh ofisiel n'he deus ket kalz a zoujañs ouzh ar brezhoneg dre-vras, ne vern pegen tomm ouzh o yezh e c'hall an nebeud brezhonegerien a labour enni bezañ a-hend-all. N'eo ket techet da zegemer ar chomlec'hioù skrivet e brezhoneg eta e barnadenn ar c'huzul-stad... Kadbzh (kaozeal) 13 Gou 2016 da 11:44 (UTC)\nN'eo ket savpoent ar post lavaret "n'hon eus ket kalz a zoujañs evit ar brezhoneg" a gav din... Savpoent ar post a vefe kentoc'h, hervez al liamm diwar benn afer an aotroù An Duigoù : "ez lezenn ez eo ar gallek ar yezh da implij, ma ne rit ket n'omp ket dleet da zont a benn da gas al lizhiri", ar pezh a zo dishenvel a-walc'h a sonj din. Diouzh ar c'hentañ tu ez eo ur c'hoant d'ober droug d'ar yezh en un doare oberiant, pa vez eus an tu all un diouer a c'hoant d'ober strivoù evit ar yezh en un doare pasivel. --LapinSpluj (kaozeal) 13 Gou 2016 da 12:29 (UTC)\nAkord ganeoc'h. Aliet oc'h bet da lenn sav-poent ar post er varnadenn, pik echu. Kadbzh (kaozeal) 13 Gou 2016 da 13:46 (UTC)\nGraet eo bet ganin pell 'zo dija. Poanius eo da lenn ouzhpenn-se. Ha neuze, lezet e vo ar pennad e mod m'emañ peogwir ne blij ket d'e aozer orin an doare m'eo bet chenchet ganin? Hep dave? Hep neptuegezh? Daoust m'eo a enep pennaenoù ar WP? --LapinSpluj (kaozeal) 13 Gou 2016 da 14:07 (UTC)\nFentus eo peogwir em eus ar santimant da lenn gerioù unan bennak all...--Prieladkozh (kaozeal) 13 Gou 2016 da 14:29 (UTC)\nUnan all n'on ket. LapinNij on bet a-raok koll ma ger tremen, setu holl an istor am eus amañ. Kredit pe na gredit ket, ne ran ket forzh. Met mar plij ganeoc'h, chomit hep cheñch ar gaoz. Trugarez bras/vras deoc'h. --LapinSpluj (kaozeal) 13 Gou 2016 da 14:48 (UTC)\nLapinNij pe LapinSpluj, ne ran ket forzh piv oc'h ha ne glaskin goût 'vat ! Ha ne voe ket ar voualc'hig evit lavaret grik pa voe drailhet-mik gant ar sparfell hag a grede dezhi e oa he mignon bras....--Prieladkozh (kaozeal) 13 Gou 2016 da 15:24 (UTC)\nPerak ober menneg eus ho santimant neuze? Petra eo talvoudegezh ho santimant er gaozeadenn? Daoust ha lakaat a ra an traoù da vont war-raok? --LapinSpluj (kaozeal) 13 Gou 2016 da 15:32 (UTC)\nLevrennoù SaB[kemmañ ar vammenn]\n... a c'hellfe bout dedennus. Ul lec'h bennak ganin. Furchal a rin. Kadbzh (kaozeal) 13 Gou 2016 da 16:20 (UTC) Ali ar post a gaver er varnadenn, dre m'he doa ranket respont ouzh arguzennoù ar c'hlemmer: Sur la légalité des décisions attaquées\nArticle 2 : La demande présentée par M. LE DUIGOU au tribunal administratif de Nantes, ainsi que la requête 100 042 sont rejetées. + Hervé Le Boterf, "La Bretagne dans la guerre", Levrenn I, Pariz (Bro-C'hall, 1969, ul luc'hskeudenn (e-mesk ar skeudennoù etre ar pajennoù 208 ha 209) ul lizher bet postet e Brest d'an 22 a viz Du 1940: "Le Breton n'est pas admis comme langue étrangère Ecrire en Français" - Siell: "Retour à l'envoyeur" -- Alc'hwez gant an aozer: Le gouvernement de Vichy ne reconnaît pas l'usage de la langue bretonne et interdit aux postiers de livrer les lettres dont les adresses sont rédigées en breton." + en hevelep levr (pajennoù 233 ha 234) Ayant mécontenté tout le monde sur le plan des nourritures terrestres, le gouvernement allait indisposer, de surcroît, les véritables bretonnants en inerdisant, dès la mi-novembre (notenn: 1940), par une communication faite aux agents des P.T.T., la livraison des lettres dont les enveloppes étaient rédigées en langue bretonne. désormais, les postiers des Côtes-du-Nord et du Finistère qui savaient, depuis leur plus tendre en fance que straed voulait dire rue, Naoned Nantes, Gwened Vannes et Loar Izella Loire-Inférieure, étaient invités à oublier leur langue maternelle. La mesure était tellement sotte qu'elle couvrit rapidement de ridicule ceux qui l'avaient édictée car elle provoqua un regain sensible de courrier livré quand même grâce à un astucieux stratagème qui consistait à renvoyer la lettre refusée ... à celui à qui elle était quand même des tinée puisque le nom et l'adresse de celui-ci figuraient, cette fois, en français au dos de l'enveloppe à l'emplacement réservé ... à l'expéditeur!.\nTugarez dit Kadbzh, met memestra en em c'houlenan daoust hag ez eo gwir c'hoazh seurt urzhioù? N'omp ket tre er memes endro eget e 1940... traouigoù 'zo a zo cheñchet abaoe... traoù all n'int ket siwazh. --LapinSpluj (kaozeal) 19 Gou 2016 da 10:03 (UTC)\nUrzhioù ha n'eo ket urehioù. --LapinSpluj (kaozeal) 19 Gou 2016 da 11:10 (UTC)\nConsidérant que le refus d'acheminer à leurs destinataires des correspondances dont l'adresse était rédigée en langue bretonne à l'aide de termes ou d'appellations qui d'ailleurs ne figurent ni au code postal français ni à la nomenclature internationale des pays étrangers et des bureaux distributeurs ne constitue ni une méconnaissance de la liberté d'expression ni une discrimination illégale opérée entre les usagers du service public postal ;: ar C'huzul-stad a savas akord gant ar post, n'am eus nentra freskoc'h... Urzh roet e 1940: mat e voe en ul lodenn Istor. Kadbzh (kaozeal) 19 Gou 2016 da 16:06 (UTC)\nNe gredan ket e vo trawalc'h d'al lapin ha d'e gomper Alan. Bianchi-Bihan (kaozeal) 15 Gou 2016 da 06:17 (UTC)\nSkuizh on erru gant sort klufanajoù eus ho ferzh, pe e vefe war ar piv on me (pe piv on bet hervezoc'h) pe ouzh ar mignoniezhioù ijinoc'h din. Ar wech diwezhañ e lavarin deoc'h. Ar wech o tont e vo kelaouet ar merourien, ha ma n'oc'h ket gouest d'en em derc'hel oc'h unan em eus spi e viot sikouret gante. Evit respont ouzh an tamm nemetañ en ho faltazi hag a zo danvez ennañ : Ar pezh a vefe trawalc'h din ez eo e respontfec'h war an daveoù. Betek-hen n'ho peus produet hini ebet evit difenn ho savpoent. --LapinSpluj (kaozeal) 19 Gou 2016 da 10:03 (UTC)\nTe teus diskouezet udb da zifenn da savboent? pehini dija? Bianchi-Bihan (kaozeal) 19 Gou 2016 da 10:13 (UTC)\nNe zifennañ savpoent ebet, setu n'am eus dave ebet da zegas a sonj din. Emaon hepken o c'houlenn petra eo da zaveoù dit te p'emañ bet skrivet ar pennad ganit. N'emaon ket o klask laoù dit, o klask lakaat un ton neptu d'ar pennad ne laran ket. --LapinSpluj (kaozeal) 19 Gou 2016 da 11:07 (UTC)\nSetu pezh a gavan evel savboent dedennus : met memestra en em c'houlenan daoust hag ez eo gwir c'hoazh seurt urehioù? N'omp ket tre er memes endro eget e 1940... traouigoù 'zo a zo cheñchet abaoe... traoù all n'int ket siwazh. Kalz traoù zo cheñchet : ideologiezh ar post marteze? Evit en prouiñ ez po ezhomm arguzennoù fetis. Bianchi-Bihan (kaozeal) 19 Gou 2016 da 10:15 (UTC)\nBianchi, me n'am eus ket skrivet tra pe dra war ideologiezh ar post barzh ar pennad, ma ali me eo n'ez eus politikerezh splann ebet war implij ar yezhoù er post, me sonj din ez eo pep implijiad hag a ra hervez e c'hoant, par vefe implijiad o resev al lizhiri er burevioù e Douarnenez pe rener al lizhiri evit ar c'hornog. Souezhet bras e vefen o teskiñ e vefe memoioù er post war ar sujet se. Met, dre ma n'em eus dave ebet war ar sujet n'em eus ket er skrivet er pennad, peogwir e vefe un ali personnel ha n'eo ket danvez holloueziek. An dra nemetañ am eus ouzhpennet er pennad ez eo afer ar mekanikoù optikel hag an tildéoù, hag un dave am eus roet evit-se. Adarre, peogwir ne seblant ket bezañ sklaer dit ; n'emaon ket o zifen ar post pe me oar me piv, nemet o c'houlenn daveoù war ar pezh a zo bet skrivet er pennad, pa n'int ket roet evel "savpoent an emsaverien" met evel ar gwirionez hollek. Ne gomprennañ ket perak e pad kement ar breut. Ma vez gwir ha gouezet gant an holl e rankfe bezañ daveoù da harpañ ar pezh a zo srivet. Ma ne vez ket ez eo ret pe spisaat ez eo ali ub pe tennañ ar frazennoù-se.--LapinSpluj (kaozeal) 19 Gou 2016 da 11:07 (UTC)\nUn dra a seblant anat din eo ne seblantez ket anaout ideologiezh ar stad a vevez dindani hag hini he servijoù : marteze e kred dit e c'haller skrivañ chomlec'hioù e brezhoneg, peogwir eo ur yezh ofisiel? E c'haller klevout brezhoneg er media stad ? Eo difennet ar yezh gant ar bolitikerien? Gant ar ganerien? Eo divyezhek bruderezh Gouelioù ar mor pe ar re folklorel? E vez graet gant ar brezhoneg en SNCF (pe anv e brezhoneg?), POST, EDF (pe anv e brezhoneg?) Bianchi-Bihan (kaozeal) 19 Gou 2016 da 12:50 (UTC)\nSonjal mat a rae din e oa arabat din rein dit abeg pe abeg da chench ar sujet evit pellaat diouzh breut an daveoù. Ma ali me, evel m'am eus skrivet uheloc'h n'eo nemet ma ali. Mat eo din ma n'emaout ket a-du gantañ. Ouzhpenn da se, n'em eus ket me skrivet ma ali-me er pennad, na lezet da sonjal ne oa ket un ali met ur fed holloueziek, ar pezh ac'h eus graet te. Setu, m'emaout a-du, daoust hag e c'hellfemp chom stag ouzh ar pezh a zo skrivet er pennad, hag a vank daveoù dezho, pe emaout o vont de lakaat an traoù da badout hep fin betek ma skuizfen evit ma ne chomfe nemet da ali er pennad? Ne ran nemet goulenn daveoù diganit, pe digant tud all, abaoe ur sizhunvezh. Aes eo : pe ez eux daveoù, pe ne vez ket. Evit poent, war bouezh un daveenn 1940 (gouarnamant Vichy, chenchet abaoe), n'ez eus ket. Setu ar fedoù. Mar plij ganit, chom stag oute hep mont da ijinañ tra pe dra war ma fenn.--LapinSpluj (kaozeal) 19 Gou 2016 da 14:49 (UTC)\nAn dra nemetañ zo kemmet abaoe amzer Vichy eo niver ar vrezhonegerien. Ideologiezh ar stad, evel ma oar an holl, zo bet savet er bloavezhioù 1790. Ne gredan ket eo kemmet kalz abaoe, met ma welez ur sin bennak kas keloù. Bianchi-Bihan (kaozeal) 19 Gou 2016 da 15:21 (UTC)\nMat-tre, m'az eo gwir ar pezh a larez, perak n'ez eus ket daveoù nevezoc'h evit 1940? Den n'en deus studiet pe skrivet war kemment se abaoe 70 bloaz? Chom a rez bout war UN dave, ha n'eo ket bet roet ganit zoken. Pelec'h emañ ar re all? --LapinSpluj (kaozeal) 20 Gou 2016 da 08:16 (UTC)\nN'eus ket daveoù nevesoc'h peogwir eo chomet gall ar stad c'hall abaoe 1940, ha peogwir n'eus bet stourm ebet, pe kennebeud, din da c'houzout. Met faziañ a c'hallan. Ma kerez e c'hallez sellout ouzh chomlec'hioù ar c'hazetennoù brezhonek e 1940, 1950, 1960, 1970, ..., 2015, da welout hag eñ e raent, hag e reont gant ar brezhoneg. Bianchi-Bihan (kaozeal) 20 Gou 2016 da 08:36 (UTC)\nPerak e klaskit chench penn d'ar vazh adarre? C'hwi eo ho peus skrivet traoù er pennad hag a zo dizave. Me n'am eus ket. Dre-se e gav din n'am eus dave ebet de reiñ. Pep tra skrivet er WP a ranker gellet prouiñ dre zaveoù. Se eo diazez Wikipedia.--LapinSpluj (kaozeal) 20 Gou 2016 da 12:04 (UTC)\nAdtapet diwar « https://br.wikipedia.org/w/index.php?title=Kaozeal:Ar_brezhoneg_hag_ar_post&oldid=1710252 »\nKemmoù diwezhañ degaset d'ar bajenn-mañ d'an 20 Gou 2016, da 14:20.


Journal de Renaud Camus, mardi 6 décembre 2016\ncréée le jeudi 8 décembre 2016, 0 h 58\nmodifiée le samedi 10 décembre 2016, 2 h 04Plieux, mardi 6 décembre 2016, minuit & demi. Il m’a fallu soixante-dix ans, j’ai honte de l’avouer, pour comprendre que le Vivarais c’était le ~~~~~ ~~~ ~~~~~~~~. ~~~ ~~~ ~~’~~~~~~ ~~~’~~~~~~~~’~~~~, ~~~ ~~~~~, ~~~~ ~~~ ~~~~~~~~~~~~ ~~~~~ ~~~~ nom à certaine ~~~~~~~ ~~~~~ ~~~~~ ~~~~~~ ~~~ ~~’~~~~~~, ~~~~~, ~~~~~ ~~’~~~~~~~ ~~~~~~-~~~~~ ~~~ ~~’~~~~~~~~~~~, ~~~~~ ~~~~ ~~~~~~ ~~~~~~~ ~~~ ~~~~~~~~~~~ ~~~~~ très ~~~~~~~, ~~~~~~ ~~~ ~~~~~~~~~ ~~’~~ ~~~~~~ ~~~~~ depuis longtemps. L’église ~~~~~-~~~~~ ~~~~ ~~~ ~~~~~~ ~~~~~~~~ ~~~~~~ ~~~ ~~~~~~~ ~~~~~~~~ ~~~ ~~~ ~~~~~~ ~~~~~~~~, ~~~~~ ~~~~ ~~~ XIXe ~~~~~~~ ~~ ~~~~~~~~~~~~~ ~~~~~~~~~ ; ~~~ XXIe ~~~ ~~~~~ ~~~~ beaucoup mieux, à ~~’~~~~~~~~~~, ~~~~~ ~~~~~~~~ ~~~~~~~~ ~~~~ ~~~ ~~~~~~~ ~~~~~~~~, ~~~~, ~~~ ~~~~ ~~~~~~ ~~~~~~~~~~~~~~ ~~~ ~~~~~~~~~ ~~~~~~~~~, ~~’~~~~~~~~~~~~, ~~~ ~~~~~~~~~ ~~~~~~~~~~~~ ~~~ ~~~ ~~~~~~~~~~~ ~~~ ~~~~~~~~~~~ ~~~~~ ~~~ a le secret.\nNon ~~~~~ ~~~ ~~~, ~~~ ~~~~~~~~~~, ~~~ ~~~~~~~ ~~~~ ~~~~~ ~~~~~~ ~~~~~~ ~~~ ~~~~~~, ~~~~~~ ~~~~~~~~ ~~~~~~~~~~ ~~~~~~~~~~ ~~’~~~~ ~~~~~~~~ ~~~~~~~~~. ~~~~~ ~~~ ~~~~~~ ~~~ ~~~~~~~~~~~~ ~~~~~~~ assez ingrate, à ~~~~~~~~~ ~~~~, ~~~ ~~~~~ ~~~ ~~~~ ~~ ~~~~~~ ~~ ~~~~ ~~~~~ ~~~~~ ~~ ~~~~ ~~~~~~~~~~~~~~ ~~~~~~, ~~~~~~~~ ~~~ ~~~~ ~~~~ ~~~~~~~~, ~~~~ ~~~ ~~~~ ~~~~~ ~~~ ~~~~~~ archaïque et commerçante. ~~~ ~~~~~~~~~ ~~~ ~~~ ~~~~~~~~ ~~~~, ~~~~~~~~~~, ~~~~~ ~~~ ~~~~~~~~~~, ~~~ ~~~~~ ~~’~~~~~~~ ~~~~~~~~, ~~~~ ~~~~~~-~~~, ~~~~~ ~~~ ~~~~~~ ~~~~~~~~~~ ~~~ ~~~~~~~~~~~~~~~~~ ~~~~~~~~~~, ~~~~~ ~~~~~~~~, ~~~ ~~~ sonorisation forcée. Pistrouille ~~~~~~~~~~~~ ~~~~~ ~~~~~ ~~~~ ~~~~~~~~, ~~~ ~~~~~~~~~ ~~~~ ~~~ ~~~~~~ ~~~~ ~~~~~~~~~ ~~~~~~~~. ~~~~ ~~~~ ~~~~~~ ~~ ~~~~~~ ~~~~~~, ~~ ~~~~~~ ~~~~~~, ~~~ ~~~ ~~~~~~~~~~~~~ ~~~~~ ~~~~~~~~ de la salle ~~~~ ~~~~~~~ ~~~~~~~~~~ ~~~ ~~’~~~~~~ ~~~~~~~~-~~~~~~~ ~~’~~~~~~~~, ~~~ matin…\nS’il ~~~~~~~~ ~~~ ~~~~~ ~~~~~~~~ ~~ ~~~ ~~~~~~~~~~ ~~~ ~~~ ~~~~~~~ ~~~~~~~~~~~~, ~~~ ~~~~~~~~~~~ ~~~~~~-~~~ : ~~~ ~~~~~~~~~~~~~ ~~~~~~~. Le fascisme selon ~~~~~~~~, ~~~~~~~~~~~~, ~~~ ~~’~~~~ ~~~~ ~~’~~~~~~~~~ ~~~ ~~~~~, ~~’~~~~ ~~~ ~~~~~~~ ~~ ~~~~~ : ~~’~~~~ ~~~~~~, ~~~~~ ~~~~~~~~~~~~~~~ ~~~~~~~, ~~~ ~~~~~~~ à entendre. ~~~’~~~~-~~~ ~~~~ ~~~~~ ~~~~~~~~~~ ~~~ pouvoir dominant qu’il ~~ ~~~ ~~~~~~ ~~’~~~~~~~~ ~~~~ ~~~~~~, ~~~ ~~~~~~~, ~~’~~~~~~~~ ~~~~~~~~~~~~ ~~~’~~~ ~~~~~~ ~~~ ~~~~~~~~, ~~~ ~~~~~ la musique, ~~ ~~~~~~ ~~~~ ~~~~~~~~~~~ ~~~~~~~~ ~~~~ ~~~~~~~~~ ~~~~~~~~~ ~~~ ~~~~~~~~ une grande partie ~~~ ~~~ ~~~~~ ? ~~~ ~~~~~~~~~~~ ~~~~~~~~~~ ~~~ ~~~~~~~~, ~~~ ~~~~~~~ ~~ ~~~~~~ ~~~~~~ ~~~~~~~~~, ~~’~~~~~~~~~ ; ~~~~~ ~~~ ~~~~~~~~ ~~~~~~~~~-~~~ ~~’~~ ~~~~~~ ~~~~~~. ~~’~~~~ lui-même ~~~’~~~ ~~~~~ infliger aux âmes, ~~~~ ~~~~~~~~~, ~~ ~~’~~~~~~~ ~~~ ~~ ~~’~~~~~~~. ~~~ ~~~~~~ ~~’~~~~ ~~~ ~~~~~~~, ~~~ ~~~~~~~~ ~~~ ~~~ ~~~~~~~~~~ ~~~~ ~~’~~~~ ~~~~~ ~~~~, ~~~ ~~~~~ ~~~~~~ ~~~’~~~ ~~~~~ ~~~~~ régner le long ~~~~ ~~~~~, ~~~~ ~~~~~~~~~~~~ ~~~ ~~~~ heures.\nJe ~~~ ~~~~~~~~~~ ~~~~~~~~~~~ ~~~~ (~~~~~~, ~~~, ~~~ ~~~~… ) ~~~~~~~~~ ~~~~~ ~~~ ~~~~~~ ~~~~~~~~ ~~~ ~~~~~ ~~ ~~~~ ~~~~~ ~~~~ la petite bourgeoisie ~~~ ~~~~~~~~, ~~~~~ ~~~~ ~~~~~~~~~ ~~~~~ ~~~ ~~~~~~~~ ; ~~~ ~~~~ ~~~ ~~~~~~~~~~ ~~~ ~~~~~~~~~~~~. ~~~ ~~~~~ ~~~~~ ~~~~ ~~~~~~~ ~~~~~~~~~~~~~, ~~~~ ~~~~~ (et encore — ~~~~~ ma part j’ai ~~~ ~~~~~ ~~~ ~~~~~~ ~~~ ~~’~~ ~~~~~~~~~… ), ~~~~~ ~~~~~~ ~~~ ~~~~~~~~~~~ ~~~~~~~~~~~~~ ~~~~~~~~, ~~~ ~~~ ~~~~~~~~~ ~~~~~~~~~~~ ~~~~~ ~~~~~~ jour.\nJ’entendais ~~~~~~~ ~~’~~~~~~ ~~~~~ ~~~~ ~~~~~~~~~ ~~~~~~~ “Mauvais Genres” et ~~’~~~~~~ ~~~~ ~~~ ~~~~~~~~~ ~~~ ~~~~ ~~’~~~~ ~~~~~~~~~ ~~~~~~~ ~~~~ ~~~~~~~~ (~~’~~~ ~~~~~ ~~~ ~~~~~ ~~~~~~ ~~~ ~~~~, ~~~~ ~~~~~~ ~~~~~~). “~~~~~~~~ ~~~~~~~”, ~~’~~~~ ~~~ ~~~~~ ~~~ la petite bourgeoisie ~~~ ~~~ ~~~~~~~~~~~~~ ~~~~ ~~~~~~~~~~~ : ~~~ ~~’~~~~~ ~~~~~~~~~ ~~’~~ ~~~~~~~ ~~~ ~~~~~~ ~~~~ ~~~~~~~ ~~~~~~~~, ~~~~ “~~~~~~~~ ~~~~~~~”, ~~~~~ ~~~~ ~~~~ ~~~~ ~~~~~~~~~~ ~~~ ~~~~ ~~~ ~~~~~~~~~ méprisés, notamment le ~~~~~~, ~~~~ ~~~~~~~ ~~~~~ ~~~~~~~~, ~~~ ~~~~~~ ~~~~~~~~~ ; ~~~ ~~~ ~~~~~ ~~~~~~~ ~~~~ ~~~~~~~~~~, ~~~~ ~~~~~~~~~~~~~ ~~~~~~~~~, ~~~~ ~~~~~ ~~~~~~~~ ~~~~ ~~~~~~ ~~’~~~~ ~~~~~~~. ~~~~~ ~~’~~~~ ~~~~~~~~~~~ autour de la ~~~~~~~~ ~~~~ ~~~ ~~~~~ ~~~ ~~~~~~~~~ ~~~~~~~~~~~, ~~~ ~~~~~~~ ~~~’~~~~~ s’est jouée, ~~~~ ~~~ ~~~~~~~ ~~~’~~~~~ ~~’~~~~ ~~~~ ~~~~~~~ ~~~~~~~~~~ ~~~~~~~ ~~~~ ~~~~~ ~~~ ~~~~ ~~~~~, ~~~~ se réduisent à ~~~~ ~~~~~ ~~ ~~~~ (~~~ ~~ ~~~~~~~ ~~~~~~~, peut-être).\nLa ~~~~~~~~, ~~~ ~~~~~~~~ “~~~~~~~~~~”, ~~~~~~ ~~~ ~~~~ ~~~~~~~ ~~~ ~~~~~ ~~~~~~~~~~~ ~~~~~ ~~~ ~~~~~~ ~~~~~~~~~~~, ~~~~ ~~~ ~~~~~~ à la petite ~~~~~~~~~~~~ ~~~~~~ ~~~’~~~~~ ~~~~ ~~’~~~~ ~~~~~~~~~~~~ ~~~~ ~~~~~~~~~~~. Héréditaire ~~’~~~~ ~~~~ ~~~~~ ~~ ~~~~~ ~~~ ~~~~ ~~~~~~, ~~~~ ~~~ ~~~ ~~~~~~~~ ~~~~ ~~~~ ~~~ ~~~~~ ~~~~~ ~~~~~ s’hérite par le ~~~~~ (~~~~~~~ ~~~~… ) ; ~~~~~, ~~ ~~~ ~~~~~ ~~~~~~ ~~~~~~~~~~~ ~~~~~, ~~~~ ~~~~~~~~ ~~~~~~ ~~~~~~~~ ~~~ ~~~~~~ ~~~~~~~ : ~~~~ ~~’~~~ ~~’~~~~ ~~~~ ~~~~~~~ ~~ ~~~~~~~~~ ~~~ quinze ans il ~~~ ~~~ ~~~~~ ~~~~~~~, ~~~ ~~~~~~~~~~ ~~~~~~ ~~~~ ~~~~~~ ~~~~~~~~~~, ~~~~ ~~~~~~ ~~~~~~~~~~, ~~~~~~~~ ~~~~~ ~~~~~~~~~~~~ ~~~ ~~~~~~. ~~~ ~~~ ~~~~~~ ~~’~~~~~~~~~~~~ ~~~ ~~~~~~~~ ~~~~~~~~~ ~~~ ~~~~~~ contre la musique, ~~~’~~~ ~~ ~~’~~~~~~ ~~~~~~~~~~~ ~~~ ~~~~ ~~~~ ~~~ ~~~ ~~~~~ ~~~~~ ~~~ ~~~~ ~~~~~~~~~~ ~~~~~~~~~, concert, récital, opus, compositeur, ~~~~~~~~ ~~~ ~~~~~~~~~~~ ~~~~ ~~~~~~~~~~~ ; ~~~~~ ~~~’~~~ a chassée de ~~~~~ ~~~~ ~~~~~~ ~~~~~~~~, ~~~~~ ~~~~~ ~~~~ ~~~~~~~~~~~ ~~~~ ~~~~~ ~~~~~ ~~~~~~~~~~~~ ~~~~~~~~~~ : ~~ ~~~~~~~ ~~~~~~~~, ~~~~~ ~~~~~ ~~~~ ~~~~~~~~~, ~~~ ~~’~~~~~~~ ~~~~~~~~~~~~~ ~~~~~ ~~’~~~~~~~ ~~~ ~~~~~~~, le public ne ~~~ ~~~~~~~~~~~~~ ~~~~ — ~~~ ~~~ ~~~~~ ~~~~ ~~~~~~~~~, ~~~~~~~~~, ~~~~~~~~~~~ ~~~~~~~ ; ~~ ~~~~~~~ ~~~~~~~~ ~~~ ~~~~~~~~ ~~~ ~~~ ~~~~~~~~, ~~~ ~~~~~~~~ ~~~~~~~~~, ~~~~~~~~, ~~’~~ ~~~~~~~~~~~ ~~~~~ droit de cité ; ~~~, ~~~~~ ~~’~~~~~~~ ~~~~~, ~~~~~ ~~~~~~~~~~~~~, ~~~~~ ~~~~~~~~ ~~~~~~~~~~~~ ~~~~~~~, ~~~~~ ~~~~~~~~ ~~~ ~~~~~~ ~~~ ~~~ ~~~~~ ~~~~~~~~, ~~ ~~~~~~~~ ~~~ ~~~~~~~, ~~~~ ~~~~~~~~~, ~~ ~~~~~~~~~~ ~~~~~ un requiem de ~~~~~~~ ~~~ ~~~ ~~~~~~, ~~~, ~~~~~ ~~~~~~~~~~~ ~~~~~~~, ~~~~~ ~~~ ~~~~~~~~ ~~~~~~~~~~~~ ? ~~ ~~~~~~~ ~~~~~ ~~~~-~~~ ~~~~~~~ ~~~~~~~~~~~~~, ~~~~~~~~~~~~~, ~~~’~~~ ~~~~~ ~~’~~~~~ ~~~~~~~~~ ~~~ ~~~~~~~ ~~~~~~~~~~~ ~~~~~ convié à une ~~~~~~~ ~~~ ~~~~~ ~~ ~~’~~~~~~, ~~~~~~ ~~~~~ ~~~ ~~~~~~~, ~~~~~~~~~ ~~~ ~~~~~~~ ~~~~~~~~ ~~~~~~ ~~~~~~~~~~~, ~~~ ~~~~~~ ? ~~~~ ~~~~~~ ~~~~~ loin.\nCependant ~~~ ~~~~~~~ ~~~~~~~~~~~~ ~~~~~~~~~ ~~~ ~~~~~ pas seulement proscrire ~~~ ~~~~~~~~ ~~~~~~~ ~~~ ~~~ ~~~~~~~ ~~~~~~~~~~~~, ~~~~ ~~~~~~~~~~ : ~~~~~ ~~~~~ ~~~~~~ ~~~~~~~~ ~~~ ~~~~~~~, ~~~~~ ~~~~~ ~~~ ~~~~~~~~ ~~~~ ~~~’~~~ ~~~~~~~ (~~~ ~~~~~~~~~ ~~~~~ ~~~ ~~~~~~~~) ne pas se ~~~~~~~~ ~~~~~~ ~~~~~ : ~~’~~~ ~~~~~~~~~ ~~~~~~~~ ~~~ ~~~~~~ ~~~~ ~~~~~~~ ~~~~~~~~, ~~’~~~ ~~~ ~~~~~~~~~~~~~ ~~~ ~~~ ~~~~~~~~~~~~, ~~’~~~ ~~~~~~, ~~~~~~~~~~~~, ~~~~ ~~~~~~~~~~ ~~’~~~~~ ~~’~~~~~~~~~~ — ~~~ ~~~~~~~ bourgeoisie universelle ne ~~~~~~~~~ ~~~~ ~~~’~~~ ~~~~~~~ ~~~~~~~~~~ ~~~~~~~ ~~~~~ ~~~~~~~ ~~ ~~~~~, ~~~~~ ~~~~~~~ comme ~~~~~, ~~~ ~~~~~~~~~ ~~~ ~~~~~ ~~~~~~~~~~~~ ~~~ ~~~~~~~~, ~~~ ~~~ ~~~~~ ~~~ ~~~~~ ~~~~~~~~ en arabe, à ~~~~~~~~.\nvoir l’entrée du mardi 6 décembre 2016 et ses 9 images dans Le Jour ni l’Heure


Santa María (1492) - Wikipedia\nAr Santa María zo ul lestr spagnol, ar brasañ eus an tri a eas gant Kristof Kolomb da Amerika e-kerzh e veaj kentañ en 1492, hag an hini a dreizhas warnañ. Ur c'harak, pe nev, e oa ar Santa María, ha div garavelenn a oa ouzh e heul, La Pinta ha La Niña.\nGraet e oa gant koad eus Kantabria, ha perc'hennet e oa gant Juan de la Cosa. Goude ur veaj a zaou viz hanter er Mor Karib e reas peñse, da noz Nedeleg 1492, war aod Hispaniola. Ne zistroas ket al lestr da Spagn e Kerzu 1492 eta, evel an daou lestr all, peogwir e servijas da sevel ar Fuerte Navidad, ar c'hentañ annez spagnol er Bed Nevez.\nAdtapet diwar « https://br.wikipedia.org/w/index.php?title=Santa_María_(1492)&oldid=1863214 »\nDernière modification le 14 Gen 2020, à 07:29\nKemmoù diwezhañ degaset d'ar bajenn-mañ d'an 14 Gen 2020, da 07:29.


Pajenn:Le Clerc - Ma beaj Jeruzalem, 1902.djvu/87 - Wikimammenn\nPajenn:Le Clerc - Ma beaj Jeruzalem, 1902.djvu/87\nServij ’vit an anaon. — Tri dreizer bet kemeret war ar marc’had\nD’al lun an eil a Wengolo. — N’hon deuz ket da glemm ar beure-man diwar doare ar mor. Gellout a reomp holl en em gavout er chapel ’benn 8 h. : eur zervij a ganer neuze ’vit an anaon ha, dreist-holl, evit ar belerined a zo digoueet d’ê, aboue ugent ’la zo, mervel war vor pe en Douar-Santel. N’euz ket savet a varc’h-kaon evit al libera. Mes achu gantan e oferen, ec’h a an Tad Bailly da lost ar vatimant hag e chom eno epad kan al libera, troet ’trezek ar mor ’vel ’trezek eur vered : kement hini a deu da vervel war al listri a ve taulet o c’horfo er mor.\nD’ean eta e ro an Tad dour binniget ha moged ezanz evit e vinnigan ha, goude, en em denn, o lezel pep-hini ac’hanomp da ziskenn ennan e-unan ha da zonjal e c’hallfe marteze e gorf paour bean moret e læc’h bean douaret. Goude holl, forz ’zo pelæc’h ec’h ey hon c’horf da c’hortoz adkrigi da vevan, de ar varn divezan, betek mac’h ey hon ine dirag an Autro Doue ?\n’N eur vont, n’hon deuz ket ken kalz aoun da vervel war vor, rag, an de war-lerc’h arc’hoaz, e tleomp bean en Jaffa.\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Jeruzalem,_1902.djvu/87&oldid=105391 »\nKemmoù diwezhañ degaset d'ar bajenn-mañ d'an 9 Eos 2017, da 22:23.


An holl filmoù - Breizh ha liesseurted\nDaskemmañ an diskwel Skeudennoùigoù Roll\nKlask ur film dre an aozer pe dre al lec’hiadur\nPep tra Amerindianed Berbered Bretoned Karibeaned Kurded Orinidi Palestinianed Papoued Pobloù ar Balkanoù Pobloù Arktika Rromed\nPep tra Arz Endro Glad Memor Merc'hed Sonerezh Stourm Treuzvroañ Tudoniezh Yezhoù\nPep tra Film war e hed Tamm Bandenn-vrudañ Webteul\nDibab dre : Date de publication Titl ar film Bloaziad Lec'hiañ\nUrzh : War gresk\t War zigresk\nQui a tué Louis Le Ravallec ? (2013)\nGant : Sébastien Le Guillou\nUr gwir enklask polis hag a zo war un dro un testeni diwar ar werz-se hag un dle da Donatien Laurent, dastumer meur hengoun dre gomz ar Vretoned.\nDanvez(ioù) : Arz, Glad, Yezhoù\nPobl(où) : Bretoned\nLec'hiañ : Bretagne\nFilm war e hed\nGwelet ar fichenn\nN’eo ket echu ar fest ganimp (2016)\nGant : Ronan Hirrien\nHyacinthe Guégan, bet ganet e 1924, a zo aet d’an anaon. Ar c’hoshañ soner klarinetenn eus Bro Rostren e oa. Da vare an Okupasion en doa sonet en euredoù ha dañset er baloù kuzh. War-lerc’h ar brezel en deus sonet en euredoù hag er baloù. Evel kalz sonerien eus e rummad e sone gant meur a venveg : klarinetenn, saksofon, jaze, bombard, biniou bras hag (...)\nYann-Fañch Kemener : Tremen en ur ganañ (2018)\nYann-Fañch Kemener en deus gouestlet e vuhez d’ar c’han e brezhoneg. Unan eus mouezhioù anavezetañ Breizh eo. Goude 45 bloaz war ar vicher kaner e kont deomp e hent dibar e-barzh un teulfilm fromus sevenet gant Ronan Hirrien.\nYoann an Nedeleg, sorc’henn ar pib-ilin (2016)\nAr soner pib-ilin yaouank Yoann an Nedeleg a gas ac’hanomp da veajiñ betek Bro Iwerzhon. Rannañ a raio e ved a sonerezh ganeomp.Yoann an Nedeleg ne oa nemet 13 vloaz p’en doa klevet son ar biniou-ilin evit ar wech kentañ war albom Davy Spillane« Pipedreams » : d’ar poent-se e ra e soñj seniñ gant ar benveg-mañ. Digeriñ ‘ra ar film gant an eñvorenn fromus-mañ (...)\nAneirin Karadog : barzh e douar ar varzhed (2018)\nEn teulfilm-mañ e kont Aneirin Karadog deomp avantur vras ar varzhoniezh kembraek, hag e yezh e vamm, ar brezhoneg, e klask heklevioù ar varzhoniezh-mañ e Breizh.Un teulfilm eus ar c'hentañ sevenet gant Ronan Hirrien.\nLa parole assassinée (2014)\nGant : Alyson Cléret\nTri rummad tud, etre koll ha spi, o klask ur respont an eil digant egile, ha digant o yezh aet da hêrezh : brezhoneg.\nWapikoni : escale à Kitcisakik (2010)\nGant : Mathieu Vachon\nMont a ra an teulfilm hir-mañ gant ar Wapikoni Mobile, ur studio mont-dont graet evit seveniñ war dachenn ar c'hleweled hag ar sonerezh, davet yaouankizoù kumuniegezhioù henvroidi.\nDanvez(ioù) : Arz, Stourm\nPobl(où) : Amerindianed\nLec'hiañ : Canada\nSueños binacionales (2004)\nGant : Yolanda Cruz\nDaou desteni skiant-prenet dibar henvroidid Mec'hiko o tivroañ d'ar Stadoù-Unanet: ar vMichteked, aet da Galifornia e-kerzh an tregont vloaz diwezhañ hag ar Chatinosed aet da Norzh Kalifornia nebeutoc'h eget dek vloaz 'zo.\nDanvez(ioù) : Treuzvroañ, Tudoniezh\nLec'hiañ : Mexique\nLe système Poutine (2013)\nGant : Jean-Michel Carré\nGoude dilennadegoù falset, eo bet addilennet Vladimir Poutin. Kerkent eo bet kastizet kalet e enebourien ha lakaet en deus mouezhiañ kalz a lezennoù hag a wallgas ar frankiz : deuet eo Rusia da vezañ ur Stad penn-da-benn dindan yev ar «servijoù urzh » : polis, arme hag ar c'helaouiñ, ha Poutin eo ar mestr bras hollc'halloudus. Kresket eo galloud ar Sevij (...)\nDanvez(ioù) : Glad, Stourm\nLec'hiañ : Russie\nLes gens des baraques (1995)\nGant : Robert Bozzi\nE 1970 en doa Robert Bozzi filmet kumuniezh portugalat kervidon Sant Denez. « Gwelout a raen anezhi war var koll he buhez. Koulskoude e foñs ur foukenn, e oa ur vamm gant he bugel nevez-c'hanet. O selloù a garantez an eil evit egile a zo chomet war ma spered. Pemp bloaz warn-ugent diwezhatoc'h em eus bet c'hoant d'adkavout « tud ar foukennoù » ha gouzout penaos o deus (...)\nDanvez(ioù) : Treuzvroañ\nLec'hiañ : France\nRue du Nord (2004)\nGant : Foued Bellali\nTesteni enbroidid eus ar rummad kentañ, paotred ha merc'hed eus ar Maghreb, hag hini disheñvel un enbroad polonat hag ur beleg katolik belgiat. Buhezioù an dud hag an enbroañ.\nDanvez(ioù) : Memor, Treuzvroañ\nLec'hiañ : Belgique\nCuire ensemble (2014)\nIstor ur strollad tud deuet eus amañ hag ahont hag a felle dezho keginañ asambles, ijinet o deus ur rekipe dic'hortoz…


Marv Tristan | Daskor\nRa vezo meulet Tristan al Leonard, niz kaer ar roue Mark, hag a zo bet, ur wech c’hoazh, trec’h d’an enebourien e Bro Vreizh. Lazhet en deus en un emgann leal, Estult an den rok, hag e c’hwec’h breur, marc’heien galonek o seizh, ha n’en deus bet ken skoazell nemet hini Tristan ar C’horr bet lazhet en abadenn-se.\nHogen, en un emgann ken tennus, ar brezeliad, siwazh ! a zo c’hoarvezet gantañ kaout ur gouli marvel digant taol ur goaf m’edo kontamm outañ.\nEnkrezet-meurbet, ha leun c’hwad, e tistro, a boan vras, d’e gastell Kanoel, ha tud e di a zeu raktal d’her c’haout evit her c’hennerzhañ.\nPediñ a reer da zont ar vedisined eus ar re vrudetañ. Dont a ra ur c’halz anezho, met hini ebet n’eo nag evit gouzout pe gontamm a oa ouzh ar goaf nag evit ober louzoù kreñv a-walc’h da gas er-maez eus e gorf ar boan a grign anezhañ.\nHag ar c’hontamm a ya donoc’h-donañ en e wazhied, ha setu kalon ar brezeliad o vont muioc’h-mui war yenaat dindan enkrez ar marv.\nEmañ o vont da vervel ma ne zeu den da reiñ sikour dezhañ. Mat ; soñjal a ra e Izold ar Rouanez, e Izold a ve, hep mar ebet, gouest d’hel lakaat pare m’her gwelfe war e dremenvan. N’eo ket evit tremen ar mor d’en em gaout ganti ; ret eo dezhañ he gervel ha reiñ dezhi da c’houzout e wall-zarvoud. Goulenn a ra digant Kaerden, e genvreur leal, dont d’e gaout, hag e komz outañ e kuzh.\nMignon kaer, eme Dristan, n’em eus ken skoazell nemet hoc’h hini war an douar-mañ a Vreizh-Izel. Her gwelet a rit ; den ebet n’eo en em gavet da bareañ va gouli, ha va marv a dosta. Izold, va muiañ-karet, evelato, a oufe kavout al louzoù dreist, mar gellfen goulenn diganti dont d’em c’hichen.\nHo pediñ hag hoc’h aspediñ a ran, va mignon karet ; it da lez ar Roue Mark ha kasit va goulenn d’ar Rouanez. Livirit dezhi emaon o vont da vervel nemet na zeufe da’m sikour, peogwir eo, enni, holl fiziañs va buhez.\nE-pad m’emañ Tristan oc’h en em glemm, Kaerden a ro e asant d’ar gevredi a c’hell reiñ adarre ar vuhez d’e vignon karet a greiz kalon.\n– Evit ho lakaat pare, Tristan, prest ’on d’ho servijañ ha mont a rin da glask ar Rouanez.\n– Bennozh Doue, breur, eme Dristan ; it kuit ’ta, dizale, ha kemerit ar walenn aour-mañ. Pa vezo gwelet gant ar Rouanez, hounnezh a ouezo ervat gant piv hoc’h kaset daveti, ha respont a ray deoc’h. Roit dezhi va salud, livirit dezhi eo leal va c’harantez ; roit ivez dezhi da anaout n’em eus da c’hedal va buhez nemet diganti, n’em eus da gaout ken paredigezh nemet digant he fokoù.\nLivirit dezhi va glac’har a vremañ ; likiit anezhi da soñjal el levenez hag en dristidigezh a zeue gwechall, ganeomp, dre c’halloud an evaj strobinellus evet gant hon daou war vor, hag a lekeas hor c’harantez dispar da c’henel ha da vevañ da virviken.\nC’hoar Kaerden, evelato, Izold gwenn he daouarn, o karet Tristan hep bezañ karet gantañ a chom da selaou. Klevet he deus Tristan oc’h anzav, e kuzul, e garantez, hag e klask, en he c’halon fall, un tu pe du d’en em veñjiñ.\n– O Kaerden, eme Dristan, klaskit an tu da zont a-benn eus an taol, ha deuit en-dro, ar Rouanez ganeoc’h, hep na vezo den oc’h her gouzout.\nMar teu en-dro Izold ganeoc’h, savit uhel ur ouel wenn. Mard oc’h hoc’h-unan-penn o tont en-dro, displegit ur ouel zu ha gouzout a rin, er c’hiz-se, va flanedenn.\nAet eo kuit Kaerden. Stourm a ra, bremañ, a-enep d’ar mor risklus, o vont etrezek ar Vro-Saoz da glask an hini a zegaso d’ar marc’heg balzam ar vuhez.\nTristan a zeu da vezañ dinerzhoc’h-dinerzhañ, klañvoc’h-klañvañ a zeiz e deiz ; her dougen a reer bemdez war devennoù Penmarc’h, hag e zaoulagad a furch, hep ehan, betek goueled an dremmwel.\nKaerden, degouezhet gant rouantelezh Kornwall, a lavar, o tont da lez ar roue Mark, eo eñ ur marc’hadour pinvidik. Meuliñ-bras a ra e dammoù seiz livet a bep seurt liv, e win ken c’hwek da evañ, e hanafioù kizellet ken kaer, e laboused a ziavaez bro. Reiñ a ra d’ar roue, gant sevenidigezh, donezonoù talvoudus, hag ar roue a ro, dezhañ, en e balez, un degemer eus ar re gaerañ.\nUn deiz, e-pad m’emañ Izold o sellet ouzh un dra gaer savet gant orfebrerien, e tenn diouzh e viz ar walenn aour fin roet gant Tristan hag e laka ar Rouanez da sellet pizh ouzh he liv hag ouzh he sklêrder. P’he deus gwelet ar walenn, tridal a ra, ha krenañ, ha goulenn digant Kaerden, gant un anken vras, peseurt kevredi eo en deus eviti.\nSelaou a ra, glac’haret, komzoù doanius Kaerden ha ne chom ket he c’halon da varc’hata.\nAn deiz war-lerc’h darev eo kement tra ’zo ret evit mont kuit. Savet eo, en he gwender, ar ouel vras ; ar Rouanez hag a zo aet kuit er-maez eus ar palez hep bezañ gwelet gant den, a bign war vag Kaerden, a en em laka da vont kuit buan etreze tevennoù Breizh, un avel vat ouzh he bountañ. C’hoant bras o deus da zegouezhout abred a-walc’h ha da ziwall Tristan ar marc’heg diouzh ar marv.\nMet e-pad pemp devezh, allaz ! un avel foll a ziroll. Kollet ’int, diouzh o mennozh. Soñj ar Rouanez a chom, dalc’hmat, gant Tristan.\nHa bremañ re zinerzh eo Tristan da vezañ douget war an tevenn ma chome, warnañ, ken pell, da sellet ouzh ar mor divent.\nE boan a grign anezhañ ; e zaeroù a red, hag e wel ar marv o tostaat bemdez outañ.\nMet sklêroc’h eo an dremmwel. Ul lestr en em ziskouez en un taol. Izold gwenn he daouarn, o chom e-kichen gwele Tristan, a anavez ar vag-se e-touez ar re all. Tridal a ra e-pad ma sav, en he c’hreiz, un dro fallakr.\n– Mignon, emezi, setu Kaerden o tont en-dro ; anavezet em eus e vag. Plijit gant Doue ma tegaso deoc’h ar frealzidigezh hag al levenez.\nTristan a gren gant ur fiziañs vras-meurbet, ha goulenn a ra outi :\n– Mignonez karet, emezañ, mard eo evit mat bag Kaerden hoc’h eus gwelet, livirit din-me, ma ve ho madelezh, livirit din-me pe liv a zo gant ar ouel stag ouzh an delez. Pe wenn pe zu eo ez eo ?\n– Du eo, Tristan va mignon emezi, kriz ha didruez-meurbet.\nNeuze Tristan a dorr e galon gant ar glac’har ; treiñ a ra war-zu ar voger ha leñvañ en ur c’hiz truezus. Serret e zaoulagad, e klev ar marv o tont. D’ar rouanez eo e ro e soñj diwezhañ. Lavaret a ra teir gwech, he anv ken karet, ha mervel.\nAn avel a sav war ar mor hag ar vag a ya buan. Izold a glev diouzh a-bell, ar c’hleier o seniñ glaz e kement tour a zo. He c’halon a zo yen-bras en he c’hreiz.\n’Dal m’en deus al lestr stoket ouzh an douar, diskenn a ra ha mont, en ur red, da gastell Kanoel. Ar vrud o redek dre ar ruioù a ro dezhi c’houzout marv Tristan.\nHe dizesper a zo bras-meurbet. Redek a ra etrezek ar c’hastell hag ar Vretoned a sell ouzh he gened dispar, e-pad ma red, o lakaat he blev aour ken kaer da nijal gant an avel.\nDinerzh-bras e teu, erfin, e kambr ar brezeliad. E-kichen korf Tristan, Izold gwenn he daouarn a laosk kriadennoù a forzh, doaniet ma’z eo gant keuz d’he zorfed euzhus.\nIzold melen he blev a dosta ouzh ar gwele goloet a ballennoù talvoudus m’eo Tristan da c’hourvez warnañ.\n– Tristan, va mignon kuñv ha brudet emezi, o ouelañ dourek, peogwir n’em eus ket gellet ho pareañ, hag hoc’h eus kollet ho puhez, dre ma n’edo ket va skoazell ganeoc’h, me ’fell din mervel ivez en ho kichen.\nHa neuze, hep lavaret ger, en em astenn a ra tostik-tost da Dristan, o lakaat he blev hir da dalvezout dezhañ ul liñsel aour.\nGenoù an eil en em stag ouzh genoù egile ha kalon Izold a dorr gant ur c’hlac’har ken bras hag an hini he deus torret kalon Tristan.\nEvel-se eo e emeras o diwez buhez Izold melen he blev ha buhez Tristan al Leonard. En em garet a rejont el levenez kenkoulz hag en dristidigezh, ha mervel, un deiz a oe, e Bro-Vreiz, eñ ganti, hag hi gantañ.\nLiens transversaux de livre pour Marv Tristan


Pajenn:Fenelon - Digweziou Telemaq mab Ulyss.djvu/69 - Wikimammenn\nPajenn:Fenelon - Digweziou Telemaq mab Ulyss.djvu/69\nar werz a doc’hor ; an erméazidi a ancounac’ha neùbeùt ha neùbeùt an hent Tyr, a oa gwéach all qén anavézet dézo : ha, ma né gemm qét Pigmalion, hor gloar hag hor béli a vo casset d’eur bopl all bennag gwelloc’h blégnet égued-omp.\nRespont a réaz din : En em zisqet int neùbeùt ha neùbeùt er vro. Pa c’hopréer mad ar ré en em sav a uz d’ar ré all, er sqianc’hou, éz oar sur da gaout tud hag a wella anézo péteg ma vézint cloq ; rag ar ré ho deuz ar muia a injin, en em zoug d’ar sqianchou ar muia gopréet. Aman é tiguémérer gant hénor ar ré a zo gwizieq er sqianchou talvoudeq évit ar verdéadurez. Ober a rer ar stad ar brassa euz eur gwalenner listri mad ; euz eur reizer stéred sqiantuz ; rei a rer calz a vadou d’eur sturier guiziéqoc’h eguet ar ré all ; né faéer qét eur c’halvez mad, en énep, er paéa a rer gwelloc’h. Ar roenviérien memeuz ho deuz\nAdtapet diwar « https://br.wikisource.org/w/index.php?title=Pajenn:Fenelon_-_Digweziou_Telemaq_mab_Ulyss.djvu/69&oldid=116729 »\nKemmoù diwezhañ degaset d'ar bajenn-mañ d'an 1 Gou 2018, da 11:12.


Okkupert (skignet e Bro-C'hall gant an anv Occupied) a zo ur stirad pellwel norvegiat. Krouet eo bet gant Erik Skjoldbjærg ha Karianne Lund diwar ur mennozh gant Jo Nesbø. Skignet eo bet adalek ar 4 a viz Here 2015 war TV 2 e Norvegia; adalek an 13 a viz Du 2015 war RTS Un e Bro-Suis, adalek an 19 aviz Du 2015 war Arte e Bro Alamagn hag e Frañs.\nN'ouzer ket hag-eñ e vo un eil koulzad.\n1.1 Rann 1 : Ebrel\n1.2 Rann 2 : Mae\n1.3 Rann 3 : Mezheven\n1.4 Rann 4 : Gouere\n1.5 Rann 5 : Eost\n1.6 Rann 6 : Gwengolo\n1.7 Rann 7 : Here\n1.8 Rann 8 : Du\n1.9 Rann 9 : Kerzu - kentañ lodenn\n1.10 Rann 10 : Kerzu - Eil lodenn\n3 Aozadur ar stirad\nEn un amzer da zont tost. Kuitaet o deus ar Stadoù-Unanet an NATO. Dilennet eo bet e Norvegia ur gouarnamant ekologour hag a zivis paouez da broduiñ petrol ha gaz pa c'houzañv Unvaniezh Europa un diouer bras a energiezh. Goulenn a ra Unvaniezh Europa sikour Rusia. Skrapañ a ra ar Rusianed kentañ Ministr Norvegia, Jesper Berg, e-pad un nebeud eurvezhioù. O paouez lidañ digoradur ofisiel ul labouradeg produiñ energiezh gant thorium e oa. Rediet eo da asantiñ adkregiñ da broduiñ hidrokarbidennoù dindan evezh ar Rusianed...\nRann 1 : Ebrel[kemmañ | kemmañ ar vammenn]\nJesper Berg, kentañ ministr norvegiat, ezel eus ar strollad ekologour « Energiezh Nevez » (Ny Kraft), a embann e fell d'ar vro paouez da broduiñ an hidrokarbidennoù o deus graet pinvidigezh Norvegia e-pad degadoù a vloavezhioù evit stourm ouzh kemm an hin. A-boan echu gantañ e brezegenn e-kerzh digoradur ur greizenn produiñ energiezh gant thorium ez eo skrapet gant ur c'homando. E ward Hans Martin Djupvik hag ur c'helaouenner enklasker Thomas Eriksen a zo test. Er viñsaskell e lavar dezhañ ur c'homiser europat dre welgendael he deus goulennet Unvaniezh Europa digant Rusia mestroniañ staliadurioù produiñ petrol ha gaz Norvegia. Ma nac'h e vo taget ar vro gant arme Rusia. Ur wech dieubet ez eo adkavet gant Djupvik. Ret eo dezhañ kemenn an traoù d'ar vro bremañ. En ur prantad berr, didrouz ha hep diskouez nerzh war wel en em gav ar vro didan gwarez Rusia.\nRann 2 : Mae[kemmañ | kemmañ ar vammenn]\nUn toullad sizhunvezhioù zo en em gav muioc'h mui a Rusianed er vro. Emañ penngarter ar Rusianed e-tal preti Bente Norum, gwreg Thomas Eriksen. E-kerzh Gouel Broadel ar 17 a viz Mae e tiviz Irina Sidorova, kannadez Rusia, dont hep bezañ bet pedet da lid medalenniñ penn ar Gwarded ar Roue. Klask a ra ur soudard yaouank, Stefan Christensen, he lazhañ. Dont a ra Djupik da zihenchañ an tenn. Kas a ra ar servijoù rusat Christensen ganto. Ober a ra ar Rused o mad eus an degouezh evit hasten o bezañs er vro. Gwelet a ra Gwarded ar Roue Christensen evel ur gouestlad etre daouarn ar Rusianed ha skrapañ a reont daou Rusian. E-keit-se e kinnig ur Rusian da Vente aozañ predoù prevez evitañ en he freti pa oa hi e soñj serriñ he stal. Adlañset eo ar stal. Diskaret eo ar rusian-se dirak ar preti gant ur c'harr goude ur pred koan.\nRann 3 : Mezheven[kemmañ | kemmañ ar vammenn]\nE-kerzh an enklask a-zivout ar gwallzarvoud e tizolo ar polis e oa bet diskaret ar rusian gant karr ur repuad tchetchen staliet e Norvegia abaoe bloavezhioù, Elbek Moussaiev. Evit Irina Sidorova, kannadez Rusia, ez eo anat ur drouklazh ha goulenn a ra groñs e ve dizivroet Moussaiev da Rusia evit bezañ barnet. N'o ket Djupvik gward ar c'hentañ ministr ken. Anvet eo bet gant Wenche Arnesen, penn servij surentez ar polis (Politiets Sikkerhetstjeneste, PST)en ur strollad ispisial karget da "ziarbenn an torfedoù enep ar Rusianed". Soñjal a ra dezhañ e c'hello diskoulmañ an enkadenn o kavout penaos e oa tremenet en darvoud. Goulennata a ra mab Moussaiev a zispleg dezhañ e oa ur gwallzarvoud met o doa bet pennfollet e dad hag eñ o tizoleiñ e oa ur Rusian an den bet diskaret ganto goude bezañ gwelet e baperoù. Prometiñ a ra d'ar mab ne vo ket dizivroet e dad evit ur gwallzarvoud. Met o vont gant mab Moussaiev da welet e dad en toull-bac'h e kav anezhañ marv. Emlazhet eo goude bezañ resevet an disentez dizivroañ anezhañ. A-drugarez da Hilde, e wreg, a grog gant he micher barnerez, e tizolo Djupvik ez eus bet pouezet war justis Norvegia evit dizivroañ Moussaiev. Goude ganedigezh e vab e teu an holl gelaouennerien da atersiñ Jesper Berg. E-kerzh un atersadenn e lavar emañ ar Rusianed o vont da guitaat ar vro. Gwelet eo se evel atahinerezh gan ar Rusianed a ampell o dilec'h sine die.\nRann 4 : Gouere[kemmañ | kemmañ ar vammenn]\nUr wech tremenet an enkadenn e teu en-dro Rusianed niverus da breti Bente. Diwall a ra Bente na rafe ket e gwaz Thomas Eriksen, goulennoù ouzh hec'h arvalien. Kalz lec'hiennoù internet a c'halv d'un emsavadeg armet enep an alouberien en un doare sklaeroc'h sklaerañ. Divizout a ra Djupvik hag e genseurtez Ingrid Bø atersiñ ur paotr 15 vloaz hag a dalc'h ur blog enep rusian brudet-kaer herberc'hiet war ur servijer a herberc'h meur a lec'hienn evit heñvelrevidi. P'emaint o vont da gas anezhañ d'ar gêr, e tarzh gant o c'harr gant ur vombezenn war-zilerc'h.\nRann 5 : Eost[kemmañ | kemmañ ar vammenn]\nKomz a reer c'hoazh eus dilerc'h tost ar Rusianed. Dont a ra Komiser gall Unvaniezh Europa da gemer perzh en un deroadur galloud etre ur skipailh rusian hag unan norvegiat war ul lec'hienn produiñ gaz. Daoust da enebiezh Thomas deuet da vezañ brudet mat abalamour d'e bennadoù enep ar c'henlabour gant ar Rusianed, e asant Bente degemer en he freti banvez kimiadiñ dileuridi Rusia.Emañ Hans Martin ha penn servij surentez ar polis, Wenche Arnesen o c'houlennata asambles Birkeland a soñjer ez eo unan eus pennoù pouezusañ Norvegia Dieub, emsav stourm ouzh an aloubidigezh rusian. Un tamm a-raok en deus mezeg Wenche lavaret dezhi he doa ur greskenn dibare en he empenn. E-kerzh an atersadenne c'houlenn Wenche digant Hans Martin mont da gerc'hat ur werennad dour evit gellout lavarout da Virkeland e fell dezhi kemer perzh er stourm enep ar Rusianed. E-keit-se en doa resevet Thomas ur gemennadenn dizanv o lavarout dezhañ mont d'ul lec'hienn produiñ petrol. Test eo eus tarzhadenn ur c'harrad implijidi rusian.\nRann 6 : Gwengolo[kemmañ | kemmañ ar vammenn]\nDiaesoc'h diaesañ eo an traoù evit Jesper Berg : emañ e strollad war var da darzhañ, rannet etre ar re a ro o skoazell d'e bolitikerezh hag ar re a nac'h adkregiñ da broduiñ hidrokarbidennoù ha plegañ dirak Rusianed. Ne fell ket ken d'ar Rusianed kuitaat ar vro ha pouezañ a ra Unvaniezh Europa evit ma vo adkroget gant ar produiñ, petrol ha gaz. Divizout a ra Jesper Berg aozañ ur referendom war ar gudenn. Ma trec'h ar "ya" en deus spi e vo sioulaet Unvaniezh Europa hag e sikouro Norvegia da vezañ mestr en-dro war hec'h aferioù. Stign eo an darempredoù etrezañ hag un darn eus e gabined ha Mionistrez ar Justis peurgetket. Ne ya ket mat en traoù en e goublad (asantet he deus e wreg mont da Bariz da labourat evit un aozadur skoazell d'ar re en dienez). Dilaosket eo mab Thomas Eriksen gant e vignoned a damall d'e familh bezañ eus tu an alouberien. Divizout ra kemer perzh en ur vanifestadeg ha kas a ra ur c'hocktail Molotov war preti e lez-vamm. Kendelc'her ra Bente da resev Rusianed en he freti. Rusianed eo amezeien Hilde ha Hans Martin. Buan e teu da vezañ start an darempredoù etre Hans Martin ha Wenche e-kerzh an enklask. Tamall a ra Wenche dezhañ implijout doareoù eneplezenn tost eus re an alouberien evit enkañ izili Norvegia Dieub. Divizout Hans Martin heuliañ ha merzout a ra he deus darempred gant Birkeland hag emañ o klask lakaat anezhañ da dec'hout da Sveden.Emañ Djupvik war var da herzel Birkeland pa varv hemañ, drouklazhet gant un tenner kuzh.\nRann 7 : Here[kemmañ | kemmañ ar vammenn]\nEmbregiñ a ra arm Rusia e-kichen ar harzoù gant Norvegia. Un nebeud kirri arme a zo tremenet e-pad berr amzer dre diriad Norvegia. Goulenn a ra Jesper Berg sikour digant Unvaniezh Europa gant aon e vefe aloubet e vro gant an arme rusian. Prometiñ a reer dezhañ kas kirri-nij met n'eus netra efedus. Komiser Unvaniezh Europa a lavar da Jesper Berg ne vo graet netra enep Norvegia mat a laka anezhañ da gompren ez eus un emglev gant ar Rusianed : hiraat a raio Rusia an eoulsanioù norvegiat betek Rusia evit ma c'hello ar vro adwerzhañ pep tra d'an Unvaniezh Europat d'ur priz dereat. Ober a ra Thomas Eriksen un enklask diwar-benn Maxim Ivanov, un den kejet gantañ e-kerzh obidoù implijidi ar burerezh lazhet gant ar gwalldaol. Goude bezañ desket e oa Ivanov en toull-bac'h abaoe daou vloaz e tiviz mont d'ar Finnmark deiz deiz-ha-bloaz e verc'h, evit tremen e tu all an harzoù. Skarzhañ a ra Wenche Hans Martin, o tamall dezhañ bezañ lakaet da c'hwitañ ar pej bet prientet ganti evit tapout Birkeland. Pellat a ra diouti evel-se an disfiz a-zivout he liammoù gant Norvegia Dieub. Goulenn a ra Irina Sidorova digant Hans Martin dont da vezañ ezel eus servijoù kelaoua kannati Rusia. Nac'h a ra met dont a ra ar C'hentañ Ministr ha penn an arme da c'houlenn digantañ asantiñ. Goulenn a ra un urzh sinet. Reiñ a reont dezhañ. E keit-se e c'houlenn Wenche digant penn bet Gwarded ar roue bodañ ar re prest da stourm ouzh ar Rusianed. En toull-bac'h e klask Christensen sachañ prizonidi all eus tu ar stourm enep Rusia. P'emañ e brosez o vont da gregiñ pa skarzher an dud al lez-varn abalamour d'ur galv-diwall a-berzh Norvegia Dieub. Dieubet eo Christensen gant stourmerien an aozadur.\nRann 8 : Du[kemmañ | kemmañ ar vammenn]\nSez Statoil (kevredigezh produiñ petrol) e Fornebu e bannlev Oslo.Bet implijet evel sez ar gouarnamant er stirad.\nDaoust d'ar strollad « Energiezh Nevez » kaout an niver brasañ a gannaded er Parlamant (Storting), e tle Jesper Berg kinnig e zilez da roue Norvegia. Goulenn a ra ar roue digant Jesper Berg. kendelc'her da verañ an traoù en ur c'hortoz e vefe stummet ur gouarnamant all. Kavet eo bet korf Thomas e bro ar Samied. Goude e obidoù e tizolo Bente e oa bet kaset pellgomzadenn diwezhañ Thomas eus Mourmansk.Ingrid Bø eus ar PST a gadarna dirak Bente ez eo marv Thomas heñvel ouzh un drouklazh treuzwisket e gwallzarvoud. E keit-se e deus divizet ar C'hentañ ministr lakaat e plas ur politikerezh strizh e-keñver enbroadeg ar Rusianed. Dizoloet eo bet gant arme Norvegia e oa bet milieroù a Rusianed o treuziñ an harzoù war droad evit en em veskañ gant tud Norvegia. Nac'h a ra Rusia degemer en-dro he c'heodedourien bet skarzhet diouzh Norvegia. Divizout a ra Jesper Berg kas anezho d'ar Svalbard neuze. Aloubet eo e vurev gant ur c'homando rusianeger a ra ur gouestlad anezhañ. Nac'h a ra kannadez Rusia kaout an disterañ darempred gant an dud-se evel-just. Kas a ra Irina Sidorova Hans Martin evel hanterour met lazhet eo ar c'homando gant ar polis enep-sponterezh. Merzout a ra neuze Hans Martin e laboure unan eus ar sponterien evit Sidorova. Kas reer Jesper Berg da gannati ar Stadoù-Unan evit bezañ gwarezet. E-kerzh un emvod eus ar gouarnamant bodet en-dro e palez ar roue e kemenn Jesper Berg dre welgendael eus kannati ar Stadoù-Unanet e fell dezhañ startaat argasadenn ar Rusianed.\nRann 9 : Kerzu - kentañ lodenn[kemmañ | kemmañ ar vammenn]\nDipitet eo Wenche o welet Jesper o kavout gwelloc'h hent an diplomatiezh. Kendelc'her a ra hemañ gant e garg a gentañ ministr eus kannati ar Stadoù-Unanet dindan sell nec'het ar c'hannad na blij ket dezhañ e bolitikerezh. Soñjal a ra d'an Amerikaned ne raio nemet lakaat an traoù da washaat etre Norvegia ha Rusia. Dont a ra a-benn da gendrec'hiñ anezho da bediñ Irina Sidorova da zont betek ar c'hannati evit kendivizout. E-keit se e kas ur c'harr-nij Rusianed d'ar Svalbard. Daou hemolc'her rusian a adtap ar c'harr-nij. Rediet eo Jesper da reiñ urzh dezhañ distreiñ. Tapout a ra Bente he lezvab hag e vignon o skeudenniñ deiziataer ar preti. Deskiñ ara goude e oa bet goulennet diganto gant o gourdoner degas titouroù diwar-benn hec'h arvalien. Gervel a ra he c'haredig rusian evit gouzout e-barzh peseurt spa ez a ingal Sidorova. Ur c'homando eus Norvegia Dieub a skrap anezhi un deiz m'emañ eno. Kemenn a ra Norvegia Dieub war internet e vo lazhet a-benn 24 eurvezh.\nRann 10 : Kerzu - Eil lodenn[kemmañ | kemmañ ar vammenn]\nLaouen e vefe an Amerikaned o en em zizober diouzh Jesper. Kinnig a reont dezhañ mont da C'heneva e Suis. Nac'h a ra. E-kerzh un atersadenn evit ur chadenn skinwel amerikan e ro Berg da grediñ emañ ar Stadoù-Unanet eus tu Norvegia pa n'eo ket gwir. Emañ Wenche oc'h ober pep tra evit mirout ouzh ar polis da gavout Irina Sidorova. Mont a ra Hans Martin d'he c'havout. Ne nac'h ket bezañ ouzh tu Norvegia Dieub. Kendrec'hiñ a ra Hans Marin Ingrid Bø e labour evit ar Rusianet war c'houlenn Jesper ha goulenn a ra diganti klask pelec'h e talc'het Norvegia Dieub Irina Sicorova. Ur wech kavet al lec'h e lazh izili Norvegia Dieub a zo eno hag e tieub Sidorova. Distreiñ a ra hi da benngarter ar Rusianed. E keit-se e laka kannad ar Stadoù-Unanet Jesper da lonkañ nikotin. N'eo ket evit e lazhañ met evit rediañ anezhañ da guitaat ar c'hannati hervez ar pezh a lavar Wenche dezhañ en ospital. Eus he zu ec'h enroll ur film-video ma lavar bezañ e penn Norvegia Dieub hag e kuita he c'harg er PST. Aozañ a ra he c'himiad. goulenn a ra digant ur pastor sikour evit na vefe roud ebet anezhi goude he marv. En em lazhañ aren e iliz, deviñ ar eñ he c'horf. Test eo Bente eus doareoù feuls ar Rusianed e-keñver siviled Norvegia. Kas a ra he merc'h hag he lezvab e ti e mamm hag aotren a ra Norvegia Dieub da implijout he freti evit ur gwalldaol enep kargidi uhel rusian a vez lazhet. Seblantout a ra Hans Martin hag e wreg bezañ e-touez ar re a genlabour gant ar Rusianed. Skrapañ ara Norvegia Dieub Jesper Berg en ospital. Kas a ra ar skraperien anezhañ betek un diazezlec'h brezelel e-kreiz ar c'hoadoù. Degemeret eo eno gant penn bet Gwarded ar Roue a c'houlenn digantañ kemer penn ar stourm enep an alouberien.\nHenrik Mestad a zo Jesper Berg, kentañ ministr\nIngeborga Dapkūnaitėa zo Irina Sidorova, kannadez Rusia\nRagnhild Gudbrandsen a zo Wenche Arnesen, renerez ar surentez diabarzh\nJanne Heltberg a zo Anita Rygg, penn kabined ar c'hentañ ministr\nEldar Skar a zo Hans Martin Djupvik, poliser, gward ar c'hentañ ministr e penn kentañ ar stirad\nVeslemøy Mørkrid a zo Ingrid Bø, poliserez, kenlabourerez Hans Martin\nVegar Hoel a zo Thomas Eriksen, kelaouenner enklasker evit Ny Tid\nAne Dahl Torp a zo Bente Norum, perc'hennez preti, gwreg Thomas Eriksen\nDaniel Rusten Larsen a zo Petter Eriksen, mab Thomas\nSondre Larsen a zo Stefan Christensen\nSelome Emnetu a zo Hilde, gwreg Hans Martin\nLisa Loven Kongsli a zo Astrid Berg\nØystein Røger a zo Dag Ottesen, rener ar gelaouenn Ny Tid\nHippolyte Girardot a zo ar c'homiser europat gall\nKrzysztof Pieczyński a zo Vladimir Gosev\nAozadur ar stirad[kemmañ | kemmañ ar vammenn]\nSkrivet eo bet ar rann gentañ gantJo Nesbø e 2008. Sañset oa ar stirad da vezañ aozet gant Norsk rikskringkasting (NRK), ha roet e voe 9,7 milion a gurunennoù norvegian gant Norsk filminstitutt evitañ e miz Ebrel 2013. Goude pevar bloaz a labour e savas dizemglev ha kuitaat a reas NRK ar raktres. Adkemeret e voe gant TV 2 Norvegia e miz Here 2013.\nFestival etrebroadel ar Film e Mannheim-Heidelberg 2015 : New Creators Award ar gwellañ drama.\nN'en deus ket plijet ar stirad da gannati Rusia e Norvegia ha lavaret eo bet d'an ajañs TASS. Tamallet eo bet d'an aozerien lavarout ne oa netra gwir en o istor mat lakaat ennañ broioù resis ha reiñ da Rusia roll an tager. Ankouaet e vefe bet gant an aozerien roll an Arme Ruz e dieubidigezh Norvegia e dibenn an eil Brezel Bed ha chomet e vefent tost eus hengoun fallañ ar Brezel Yen oc'h ober aon d'an dud a-zivout ur gourdrouz n'eus ket anezhañ.\nAdtapet diwar « https://br.wikipedia.org/w/index.php?title=Okkupert&oldid=1960096 »\nKemmoù diwezhañ degaset d'ar bajenn-mañ d'an 17 C'hwe 2022, da 06:51.


ANTON&ESSENCE ▼ It always seems impossible until it’s done.\nSujet: ANTON&ESSENCE ▼ It always seems impossible until it’s done. Jeu 4 Jan 2018 - 20:09\nSujet: Re: ANTON&ESSENCE ▼ It always seems impossible until it’s done. Ven 5 Jan 2018 - 14:58\nSujet: Re: ANTON&ESSENCE ▼ It always seems impossible until it’s done. Sam 6 Jan 2018 - 20:13\nSujet: Re: ANTON&ESSENCE ▼ It always seems impossible until it’s done.


Devezh ar stered — gant ar skolidi – École Notre Dame de Tréguier\nDevezh ar stered – 1/06/18\nD’ar Gwener 1añ a viz Even e oa Devezh ar Stered. Un devezh atalieroù ‘oa ha meur a skol a oa bodet asambles. Ba Perros ‘oa paseet an devezh-se, ba stad Yves Le Jannou. Skol Rospez, Lannuon, Perros ha Landreger ‘oa.\nNi ‘oa aet kuit war-zu Perros da 9 eur ha degouezhet ‘oamp da 9 e 30.Ni ‘noa graet meur a dra gant ar re vihan : selaouet ‘noa istorioù, pesketaet ‘noa kanniged gant ul linenn…\nAr re vras ‘oa gant ar re vihan evit sikour anezhe. Skipailhoù ‘oa bet graet. Anvioù ar skipailhoù ‘oa anvioù loened evel al Lapoused peotramant ar Saout, ar Marmoused…\nDa greisteiz ugent, debret ‘noa ar piknik. Goude-se, ni noa staliet an eil atalieroù. Bez ‘oa c’hoari ar familhoù, ur stal rugbi, Molki, redek hag ar vell vac’hus.\nDa 3 eur 30 ‘oa echu an devezh. Kanet ‘noa Peskig Arc’hant araok mont kuit. Ar skolidi all ‘noa kanet Peskig Arc’hant mes ne oa ket ar memes doare. Truibuilhet e oamp bet gant-se.\nMe ‘moa kavet mat Devezh ar stered peogwir tud jentil ‘oa ba’r skipailhoù hag evit ar c’hoarioù. (Yann)\nMat e oa peogwir ‘oa brav an amzer hag un den (ur skoliad) a anavezen ba skol Rospez ; ober a ra violoñs ganin. Ne oa ket ba ma skipailh. (Rosemarie)\nTomm ‘oa ba Perros. Me ‘moa kavet mat ar c’hoarioù : ar rugbi dreistholl. (Tom)\nMe ‘moa kavet mat an devezh-se peogwir ‘moa gwelet Lucille hag Alexandre (bugale deus skol Berros). Mat e oa peogwir ‘noa peskaetet gant al linenn. Ur paotrig ‘noa kemeret ur c’hannig gant e zorn ha gleb-teil e oa ma bragoù. (Léanne)\nMat e oa an devezh-se peogwir ‘oa rugbi. Plijout a ra din ar rugbi peogwir e plij din lakaat tud war al leur. Araok em moa graet rugbi gant ar greizenn dudi c’hoazh. (Nino)\nMe ‘moa kavet mat an devezh mes pas ar mintinvezh peogwir e oa meur a skoliad a rae n’eus forzh petra. (Kenzo)\nNe oan ket plijet deus ar mintin peogwir ‘oa un den ‘noa taolet ar volotenn warnon. Tost e oa bet din kaout ur voest war ma fenn. (Pavel)\nBa skipailh al laboused ‘oa ul labous oc’h ober forzh petra gant ar bolotennoù.\nMat e oa peogwir ar c’hoarioù Kas-boestoù ‘oa mat. (Titouan)\nAn devezh ‘oa mat hag ar re vihan ‘oa un tamm inervet, peogwir e oant gant ar re vras marteze ? (Mayeul)\nMe ‘moa kavet ar c’hoarioù mat ha fall peogwir e oamp gant ar re vihan. (Anapolline)\nMat e oa ar c’hoarioù : ar vell-vac’hus dreistholl. (Loukas)\nMe ‘moa kavet dispar nemet al lenn. Evit ar babigoù ‘oa. (Valentina)\nKavet ‘moa mat an devezh goude merenn dreistholl. E-pad ar mintin n’hon noa ket graet atalier ebet. Glep-teil e oamp. (Maxime)


Diforc'hioù etre adstummoù "Savielly Tartakower" - Wikipedia\nDiforc'hioù etre adstummoù "Savielly Tartakower"\nSavielly Tartakower (kemmañ)\nStumm eus an 20 Eos 2006 da 21:27\n38 okted ouzhpennet , 13 vloaz zo\nStumm eus an 18 Eos 2006 da 21:00 (kemmañ)\nD (→Oberennoù skrivet)\nStumm eus an 20 Eos 2006 da 21:27 (kemmañ) (dizober)\nPokorny (kaozeal | degasadennoù)\n'''Savielly (Xavier) Grigoryevitch Tartakower''', bet ganet d'an [[22 C'hwevrer|22 a viz C'hwevrer]] [] e [[Rostov-an-Don]] en un tiegezh aostriat-poloniat, marvet d'ar [[4 C'hwevrer|4 a viz C'hwevrer]] [] e [[Pariz]] ([[Bro-C'hall]]).\nE dud, yuzev, a voe drouklazhet e-doug ur pogrom pa oa 12 vloaz.\nKemer a reas perzh er [[Brezel Bed Kentañ]] eren armeoù aostro-hungariat. Dont a reas goude da Vro-C'hall. Dibab a reas neuze bout keodedour poloniat, daoust dezhañ bout divarrek war ar poloniek[[poloneg]]. E-pad an Eil Brezel Bed e kemeras perzh er [[Rezistañs]] dindan an anv-brezel ''Cartier''. Goude an [[Eil Brezel Bed]], ne faotas ket dezhañ distreiñ da Bolonia, deut da vout komunour. Broadet e voe Gall.\nMeurc'hoarier [[echedoù]] gall-poloniat. Kelenn a reas da [[Miguel Najdorf]]. Kemer a reas perzh en ur bern tournamantoù etrebroadel gant disoc'hoù a-zoare, da skwer e [[Vienna]] ([]), e [[Londrez]] ([]) hag e [[Hastings]] ([]).\nAdtapet diwar « https://br.wikipedia.org/wiki/Dibar:MobileDiff/66384 »


Wikipedia:Politikerezh Envel Departamantoù Frañs - Wikipedia\nWikipedia:Politikerezh Envel Departamantoù Frañs\n(Adkaset eus Politikerezh Envel Departamantoù Frañs)\nPOLITIKEREZH DA VEZAÑ ADWELET\nUr raktres eo ar bajenn-mañ. Talvezout a ra evit sevel ar c'hinnigoù nemetken. Implijit ar bajenn-gaozeal stag outi evit reiñ hoc'h ali diwar bep kinnig\n1 Ar politikerezh-envel da vezañ adwelet\n2 Kinnigoù evit adwelet ar politikerezh\n2.2.1 Kinnig 1\n2.2.2 Kinnig 2\n2.2.3 Kinnig 3\n2.2.4 Kinnig 4\n2.2.5 Kinnig 5\n2.2.6 Kinnig 6\nAr politikerezh-envel da vezañ adwelet[kemmañ ar vammenn]\nUn diell hepken eo ar rann-mañ. Arabat eo deoc'h reiñ hoc'h ali diwar-benn ar politikerezh kozh-mañ, na dalvez nemet da zave. Roit ho soñj kentoc'h diwar-benn ar c'hinnigoù dindan.\nSetu ar politikerezh bet lakaet e pleustr betek-henn : (evit goût hiroc'h, s.o. ar rann Stummoù bet lakaet e pleustr diwar ar c'henemglev betek-hen war ar bajenn-gaozeal stag ouzh homañ)\nStummoù brezhonek :\npa 'z eo anv an departamant graet gant perzhioù douaroniel e brezhoneg dija (Alpoù, Pireneoù, Liger, Garona, h.a.): a-ziwar-se e vo lakaet Tarn-ha-Garona, Alpoù-an-Arvor, Pireneoù-ar-Reter, h.a.\nLakaet e yezh ar vro pa 'z eo disheñvel diouzh ar galleg (gant ar reizhskrivañ e brezhoneg). Kinniget e vo neuze Lozera, Vaokluza, Kreuza, h.a.\nLeuskel e galleg evit peurrest an departamantoù (o lakaat an distagadur fonetikel : n'eo ket sañset an holl vrezhonegerien gouzout galleg): Val d'Oise, Pas-de-Calais, h.a.\nBewech e vo ret lakaat e penn-kentañ ar pennad: ar stumm "ofisiel" brezhoneg dibabet ganeomp (gant an distagadur fonetikel e brezhoneg mar n'eo ket ar stumm-se skrivet e brezhoneg), ar stumm ofisiel e galleg, hag ar stumm e yezh ar vro ma 'z eo disheñvel diouzh ar galleg (en Okitaneg, Elzaseg, Euskareg, Kreoleg, h.a.)\nKinnigoù evit adwelet ar politikerezh[kemmañ ar vammenn]\nDisplegadenn[kemmañ ar vammenn]\nEvit dirouestlañ ur gudenn o tennañ d'an doare da envel an departamantoù gall war ar Wikipedia-mañ e oa bet kaset da-benn ur gaozeadenn evit klask dont a-benn da dizhout ur c'henemglev ledan pe ledanoc'h. Hir e padas ar gaozeadenn met ne oa ket bet tu da gavout ur c'henemglev. Ur votadeg a oa bet aozet neuze, ha diwar disoc'h ar votadeg-se e oa bet savet ur politikerezh ofisiel. E gwirionez avat, abalamour ma oa bet savet ar politikerezh war disoc'h ur votadeg hep bezañ bet tizhet ur gwir genemglev, ne oa ket bet degemeret ar politikerezh-se da vat. Evit klask un diskoulm padus neuze eo bet kavet dereat digeriñ ur parantad-kaozeal evit adwelet ar politikerezh-se.\nKinnigoù[kemmañ ar vammenn]\nMa'c'h eus ur c'hinnig da ober, grit amañ. Mar fell deoc'h reiñ hoc'h all, grit en isrann "Evezhiadennoù" a gavit da heul pep kinnig\nKinnig 1[kemmañ ar vammenn]\nKenderc'hel d'ober gant ar politkerezh evel m'emañ\nEvezhiadennoù[kemmañ ar vammenn]\nGwell e vefe chom hep ober evit an abegoù a c'heller kavout en displegadenn a-us. Neal (Kaozeal) 17 Her 2009 da 18:10 (UTC)[respont]\nKinnig 2[kemmañ ar vammenn]\nOber gant ar stummoù ofisiel nemete atav, da lâret ar stummoù gallek.\nKinnig 3[kemmañ ar vammenn]\nOber gant ar stummoù gallek ofisiel nemete atav, nemet evit Departamantoù Breizh, da vezañ implijet neuze ar stummoù brezhonek.\nKinnig 4[kemmañ ar vammenn]\nOber gant ar stummoù lec'hel atav seul wezh ma vezent disheñvel diouzh ar gallek, da vezañ ar stumm ofisiel gallek neuze. Da lâret eo, stummoù euskarek, okitanek, alzasek, h.a. evit an Departamantoù ma vez komzet ar yezhoù-se.\nKinnig 5[kemmañ ar vammenn]\nOber gant stummoù stummoù testeniekaet e brezhonek seul wezh mar bez anezhe. A-hendall implijout ar stummoù gallek ofisiel nemete.\nKinnig 6[kemmañ ar vammenn]\nOber gant stummoù stummoù testeniekaet e brezhonek seul wezh mar bez anezhe. A-hendall implijout ar stummoù lec'hel (s.o. Kinnig 3) seul wezh ma bez anezhe, a-hendall ober gant ar stummoù gallek ofisiel.\nRet e vefe sklaeraet pe daveoù a vez implijet evit testeniekaat stummoù brezhonek ha divout pe re a zo da vezañ degemeret ha perak. Neal (Kaozeal) 17 Her 2009 da 18:13 (UTC)[respont]\nAdtapet diwar « https://br.wikipedia.org/w/index.php?title=Wikipedia:Politikerezh_Envel_Departamantoù_Frañs&oldid=1526787 »\nKemmoù diwezhañ degaset d'ar bajenn-mañ d'an 11 Gwe 2013, da 17:25.


Le Lit 29 - Wikipedia\nLe Lit 29 (ar gwele 29) zo un danevell c'hallek, gant Guy de Maupassant, embannet en 1884 en dastumad Toine .\nEmbannet e voe Le Lit 29 er pemdezieg Gil Blas d'an 8 a viz Gouhere 1884, ha sinet en anv Maufrigneuse.\nUn ofiser husarded, ar c'habiten Épivent, en gwarnison en Rouen, a ra anaoudegezh gant Irma, « maîtresse, disait-on de M. Templier-Papon, le riche manufacturier » (serc'h, a lavared, d'an aotrou Templier-Papon, mestr-labouradeg pinvidig). Echu brezel 1870, adkavout a ra ar c'habiten Irma en ospital, er gwele 29.\n1884 - Le Lit 29, e Gil Blas\n1886 - Le Lit 29, e Toine e ti Marpon-Flammarion.\n1979 - Le Lit 29, e Maupassant, Contes et Nouvelles, tome II, , embannadurioù Gallimard, Bibliothèque de la Pléiade.\nAdtapet diwar « https://br.wikipedia.org/w/index.php?title=Le_Lit_29&oldid=1819996 »


Rhisiart Tal-e-Bot : « Adsevel ar C'herneveureg » - 7seizh.info\nHome Arts/culture Rhisiart Tal-e-Bot : « Adsevel ar C’herneveureg »\nRhisiart Tal-e-Bot : « Adsevel ar C’herneveureg »\nUr vuhez hep he far en deus Rhisiart Tal-e-Bot, hemañ kembread met kelenner ‘b’ar skolioù kerneveurek. Kontent e oa bet da zisplegañ dimp, e-barzh un hirrik a atersadenn, ar pezh a soñje eñ diàr-benn stad yezh Kerne-Veur an deiz a hiziv hag ur bern traoù all a denn d’ur vro ken tost d’e hini.\nPiv oc’h Rhisiart Tal-e-Bot ? C’hwi zo kelenner e-barzh ur skol e Kerneveureg hogen oc’h Kembread…Rhisiart Tal-e-Bot : Dav eo din displegañ, da gentañ, perak on bet douget evit ar C’herneveureg ha danvez Kerne-Veur dre vras. Kroget eo an traoù e-barzh ar geriadenn vihan, ur geriadenn mengleuzieron, eus ur flondrenn eus su Bro-Gembre, m’on bet desavet enni. Unan eus ar soñjoù pennañ ‘m eus dalc’het eus ma bugaleaj kentañ eo ar c’hoant da derriñ ar baourentez hada ziluskañ kudenn an identitelezh. N’emañ ket mui ar vroig on bet desavet enni b’ar c’hembraegva hag ez eus jeu etre ar rummad tud a hiziv a oar nemet Saozneg hag o zadoù ha ne vefent ket bet int gwerzet e Kembraeg. Kar ar yezh a oa bet komzet dezhe gant o zud dezhe pa oant yaouank.Neuzen, ar gumuniezh-se he doa ur santimant kreñv a-fet identelezh hag a anavezan bremañ evel bout Kembread da vat a lorc’h ennañ. Met, newazh, d’ar mare-se e oant etre daou soñj pa oa anv da c’houzout peseurt kembread e oan me. E-pad bloavezhioù em eus stourmet gant ma doare din-me da welet an identelezh, ne ouien ket ar yezh na bout en em senten Kembread penn-kil-ha-troad. Desket ‘m eus ar C’hembraeg b’ar skol, hep entan ebet e-giz ar c’hros eus ar re a oad ganin, betek 14 vloaz. Ma c’hamaraded a savet goulennoù ingal d’ar c’helenner diàr-benn ar fed da zeskiñ ur yezh a gave dezhe e oa « marv ». Ha, daoust da zisplegadennoù ar c’helenner, n’eus nemet un n\nebeut a studierion, ha me e-touesk a re ne raent ket, a glaske mont pelloc’h gant studiñ ha gwir e oa pe get. Pelloc’h em boa klasket deskiñ ar yezh ma unan hag e Skol-Veur Swansea em boa lakaet lakaet ma anv e kentelioù an noz met en aner. Ha neuze a-hed ma frantad skol-veur, em boa kendalc’het da studiñ àr ar C’hembraeg eus ma zu, distag diouzh ar gelennerion en ur grediñ e oa b’ar studioù-se an alc’houez da zizoloiñ en-dro spered ma bro.\nHa neuzen oc’h arruet ‘ba Kerne-Veur…\nDre zegouezh, e-giz ur bern traoù bet c’hoarvezet e-pad an Istor moarvat, on arruet ‘ba Kerne-Veur e kreiz ar bloavezhioù 90. Ha, ma ‘m eus soñj mat, em boa lennet ur p\nennad e-barzh ur gazetenn diàr-benn ar yezh gKerneveurek. Dija e oan souezhet o lenn anvioù ar straedoù peotramant plasennoù. Gouest e oan da lenn ur bouchad anezhe rak e oa ken tost ouzh ar C’hembraeg. Prenet ‘m eus ul levr da zeskiñ ar yezh e-barzh ur stal-levrioù eus Truro (kêrbenn ar bro NDLR) ha dilezet ‘m eus deskiñ ar C’hembraeg evit kregiñ e-barzh ar C’herneveureg. Perak em eus graet-se ? Ken simpl ha tra : Peogwir e oan e Kerne-Veur ha Kerneveureg eo yezh Kerne-Veur e-giz m’eo lakaet anat dre ar bihan nivez, allas, a gerneveuregerion em eus kejet oute ‘ba bed ar politik. Ma n’em befe ket kejet ouzh ar re-se em befe kredet e oa marv mik ar yezh, e-giz ar pezh ‘m eus lennet e-barzh al lodenn vrasañ eus al levrioù bet lennet ganin. Ar perak ‘m eus kroget da gelenn ar C’herneveureg a zo hirrik met n’eo ket ken luziet avat. E 2005 e oan kelennour en ur skol vamm eus ar British Council. Ur seurt raktres divyezhek arnod e Stad Spagn, ma c’helle skolioù zo mont da skolioù divyezhek penn-da-benn Saozneg-Spagnoleg gantañ. Er mare-mañ e lennis ur bern traoù dedennus ken-ha-ken diàr-benn akuitizañ un eil yezh gant ar vugale, hag an divyezhegezh dre vras, e-pad bloavezhioù kentañ o deskadurezh. E 2007 pe tro-dro em boa lennet un teuliad bet skrivet e 2000 gant ar c’helenner Kenneth MacKinnon diàr-benn ar yezh gerneveurek. B’an teuliad-se, an aotroù MacKinnon a lavare e vez diaesoc’h, hep ur reizhiad a vagourioù staliet mat, da sevel ur reizhiad ledan a ginnigoù desaverezh. Daoust din aet da vevañ pell eus Kerne-Veur e-pad ur mare em boa kendalc’het da c’houzout diouzh ar pezh a c’hoarveze ‘bar vro. Ha neuzen e ouien ne oa ket eus seurt magourioù ‘ba Kerne-Veur er mare-hont. Graet ‘m eus un nebeut a englaskoù ha komprenet em boa splann e oa un diouer àr an dachenn-se. Se zo kaoz em eus savet ar Movyans Skolyow Meythrin – Emsav ar skolioù Magouri- kerkent ha 2009. Newazh, en em rentet ‘m boa kont peuzgoude pegen pounner e oa seurt raktres, se zo kaoz em boa kemeret penn hent da Gerne-Veur ar buanañ ar gwellañ. Kavet ‘m eus ul labour du-hont e miz Eost 2009 hag kerkent ha miz Genver 2010 em boa krouet hor skol gentañ : ar Skol Veythrin Karenza (Skol-Vagouri Karenza) gant mignoned. Bep sadorn e vez digoret ar skol abaoe an deiz-se hag e vo lidet eil deiz-ha-bloaz ar skol ar miz-mañ (Genver 2012).\nPenaos eo ganet skol ar sadorn e Kerneveureg neuzen ?\nRishiart Tal-e-Bot : Diaesoc’h e oa bet an traoù evit ar pezh em boa soñjet ! Da gentañ, n’em boa ket komprenet e vefe dav din bout unan eus ar skolaerion ha kemer perzh er skol kement-se. Gwir eo, founis em boa merzhet e vefe bet diaes din kavout skolaerion perzhek, kerneveuregerion anezhe ha prest da labourat pep sadorn ! E penn kentañ, em boa soñjet hor befe bet gouest, goude bloaz, da gaout ur rakskol leun amzer, da lavaret eo pemp devezh pep sizhun. Hogen, o labourat leun amzer er-maez eus ar skol hag o labourat a youl vat pep sadorn e oa dibosupl din merañ seurt tra e gwirionnez. Newazh, bremañ daoust ma ya goustadik an traoù e yeomp àr-raok memestra. Douget hon eus muioc’h-mui a dud daet, c’hoant gante labourat a-youl vat -met pas dre ret evit kelenn avat-. Hag àr a seblant, e vo moaien dimp digeriñ un eil « skol ar sadorn » kerkent ha 2012. MAGA -an emsav Kerneveurek- en deus sikouret ac’hanomp hag harpet omp bet gante a-benn kas hor soñj àr-raok. Met ar gerent eo ar sikour brasañ hon eus bet rak chomet int skoaz-ouzh-skoaz ganimp abaoe daou vloaz. An deiz a hiziv ez eus 11 bugel àr roll ar skol. Hag hervez unan eus hor reolennoù e oa ret gant ar gerent pe ar re a ra àr dro ar vugale deskiñ ar yezh -a-benn pregañ b’ar gêr- neuzen e vez an dud daet o kiañ àr ar yezh gant ur c’helenner all e-barzh ur sal e-kichen. Ha, feiz, ar patrom-se eo an hini mat a gav din, na bout e talv e c’hell pep hini lakaat e boan e-barzh !\nEzel oc’h eus Kernow X ivez, gallout a rit lavarout muioc’h diàr-benn ar raktres-se ?\nRishiart Tal-e-Bot :Strollad ar re yaouank eus Mebyon Kernow, ar strollad evit Kernow, eo Kernow X. Adkemeraet ‘m eus anv ar strollad Cymru X, anezhañ strollad ar re yaouank eus Plaid Cymru (strollad dizalc’hour Bro-Gembre an hini eo NDLR). A-raok ma vefe anvet mod-se ar strollad e oa Mebyon Kernow-Bagas Yowynk (MK-BY) (Bagad Yaouank) e anv ha ne oa ‘met un dornad tud enni. Gant mab ur dilenniad MK ha me eo bet savet ar strollad rak soñjet hor boa e oa ret dimp ober muioc’h a-benn degemer tud yaouank e-barzh MK ha se oa un doare efedus da zedenniñ tud nevez a gave dimp. Me oa kenurzhier MK-BY ha pa oan e penn an traoù on bet e darempred gant skour ar re yaouank eus an strolllad European Free Alliance EFAy (hag a vod ivez ar re C’hlas. Ur pemzek a gannaded eus an EFA a zo er parlamant Europa NDLR) ha kemeret muioc’h-mui a berzh ennañ. E-giz kannad MK-BY e-barzh ar strollad on aet da ezel eus burev EFAy ha neuzen prezidant adalek 2007 betek 2009. Goude 2009, em boa soñjet em boa astennet ma yaouankiz betek re. Goude krouidigezh Kernow X, em boa laosket reoù all da gemer penn an traoù.\nDistroomp àr ar yezh : e peseurt stad emañ ar C’herneveureg e 2001 ?\nRishiart Tal-e-Bot : Ar yezh a yeas àr-raok abominabl e-pad an dek vloaz tremenet. Dreist-holl da heul anzavadur ofisiel ar C’herneveureg gant ar gouarnamant Westminster en deus menneget anezhi ba Karta Europa ar yezhoù rannvro pe bihanniver. An anzavadur-se a zagasas ur bouchad arc’hant ha peadra da gas an traoù àr-raok. B’l’am da se eo bet savet MAGA lakomp, anezhañ un ensavadur ofisiel da ziorenn ar yezh (ur seurt Ofis ar Brezhoneg NDLR). MAGA en deus kemeret perzh ‘ba diorren ar yezh ha Jenefer Lowe, peurgen, he deus graet al labour a-feson evel kernuzhierez Diorren ar C’herneveureg. Ar C’herneveureg eo ar yezh keltiek hag he deus ar muiañ a dud o teskiñ anezhi an deiz ha hiziv. O c’houzout n’eus ket pikol tud a oar ar C’herneveureg c’hoazh e-giz just. E 2010, e oa bet lakaet anezhi ‘ba roll ar « yezhoù salutaet fall-fall o stad » (e-giz ar Manaveg) gant an UNESCO (hag an derez-se a zo unan nevez bet krouet gant an ensavadur e-barzh e « Atlas yezhoù ar bed en arvar »). Un adrummadur eo, rak, a-raok, e oa ar C’herneveureg ‘ba roll ar « yezhoù marv » gant an UNESCO. Ha un digarez d’en em zebriñ a oa anezhañ abaoe pell etre emsaverion ar yezh hag an ensavadur etrebroadel.\nP’emaomp gant an digarezioù d’en em zebriñ, bout zo meur a standard a Gerneveureg o tont eus meur a strollad a gav din…\nRishiart Tal-e-Bot : Unan eus an divizoù evit ma yafe ar yezh ‘ba Karta Europa e oa da gaout ur « furm skrivet standart » (SWF hervez luc’haj ar yezhonourion NDLR) d’ar C’hernveureg. Boulc’het eo bet an erv da vat e 2008 met n’eo ket achu gantañ c’hoazh. E 2012 e vo sellet pizh ouzh ar stad m’emañ arruet al labour. Pa vo lakaet e pleustr ur gwir standard evit ar yezh e vo ur sapre araokadenn. Rak ar c’hign-c’hagn en deus kroget e-pad ar bloavezhioù 80 ha 90 gant ar yoc’h a strolladoù bet krouet er bloavezhioù-hont e-barzh an emsav evit ar yezh. Strolladoù bet savet peogwir ne oa ket yezhourion ar c’herneveureg a-du kenetreze diàr-benn an doare da skrivañ ar gerioù. Met setu ur gudenn hag a zo boutin d’an holl yezhoù adsavet ha ne sell ket nemet d’ar C’herneveureg. Ar bloaz-mañ en deus embannet ar gouarnamant e vefe lakaet muioc’h a arc’hant foran ‘ba MAGA, hag an dra-se oa bet ur gwir disamm evidomp. Prederiañ a ra MAGA àr un nebeut chenchamantoù ennañ kuit dezhañ da vout e dalc’h an aozadurioù foran a-fet arc’hant en amzer da zont.\nHa petra zo àr ar stern ganeoc’h er mare-mañ ?\nRishiart Tal-e-Bot : Ar yezh gerneveureg a zo bet kinniget e-giz ur c’helenn diret e-barzh un dornad skolioù er c’hentañ, eil ha trede derez. Berr ar berzh avat… Bloavezhioù zo e oa bet lakaet ar bouez àr ar c’hentelioù d’an dud daet. Met en em rentañ kont muioc’h-mui a dud eo dre ziorren live ar yezh er bloavezhioù rakskol e yay ar yezh àr-raok. Ha me a lavar eo dre an hent-se e yay ar yezh àr-raok er bloavezhioù a za. Rastellet ‘m eus un tamm arc’hant a-benn produiñ ostilhoù evit magañ ar c’hentelioù bloavezh kentañ deskiñ ar yezh. Ouzhpenn da se e kenlabouran gant ur strollad magourioù saoznek a-benn lakaat ur program studiñ ar C’herneveureg da dalvezout dre studiñ danvez Kerne-veur da geñver al lidoù pemdeziek.\nTroet diàr ar Saozneg gant\nPrevious article« La Désunion Française » sortie du livre évènement de Yvon Ollivier\nNext articleLe Jornalet.com : ur gazetenn nevez en Okitaneg àr Internet


Leonor Teles de Meneses - Wikipedia\n(Adkaset eus Leonor Téllez de Meneses)\nLeonor Téllez de Meneses (Trás-os-Montes 1350-1386 Tordesillas), lesanvet a Aleivosa (ar gorvigellegez), a oa rouanez kenseurtez entre 1371 ha 1383.\nLeonore Teles de Menezes, Rouanez Portugal\nMerc'h e oa da Martim Afonso Telo de Meneses, a oa kar d'ar roue Fruela II Asturiez ha Leon. He mamm, Aldonça Anes de Vasconcelos, a oa kar da Teresa Sanches, bastardez d'ar roue Sancho Iañ Portugal. Nizez e oa Leonor da João Afonso Telo de Meneses, kont Barcelos.\nYaouankik e oa pa voe dimezet da João Lourenço de Cunha, aotrou Pombeiro, hag ur mab o doe, Àlvaro da Cunha. Hervez a voe kontet en em gavas ar roue Fernando Iañ Portugal, dirazi un deiz ma oa aet da weladenniñ he c'hoar, Maria Teles, a oa dimezell a enor gant an infantez Beatriz, ur verc'h d'ar roue Pedro Iañ Portugal ha da Inês de Castro. Hag eñ sot ganti. War zigarez a genwadelezh e teuas ar roue a-benn da lakaat terriñ dimeziñ Leonor, ma savas bec'h er vro.\nEureujet e kuzh e voent e manati Leça do Balio d'ar 15 a viz Mae 1372. E miz C'hwevrer e voe ganet o merc'h, an infantez Beatriz.\nMarv Kont Andeiro (Museu Nacional Soares dos Reis, Porto)\nGant he fried kentañ João Lourenço da Cunha he doe ur mab :\nAlvaro da Cunha\nGant hec'h eil pried Fernando Iañ Portugal, Roue Portugal, he doe tri bugel:\nBeatriz Portugal (1372–1410), dimezet d'ar roue Juan Iañ Kastilha;\nAdtapet diwar « https://br.wikipedia.org/w/index.php?title=Leonor_Teles_de_Meneses&oldid=1855130 »